Οι "προοδευτικοί" πόθοι του Γιώργου Καμίνη | Αυγή\nΟι "προοδευτικοί" πόθοι του Γιώργου Καμίνη\nTου Χρήστου Σίμου - Μέσα σε ένα... κρεσέντο «προοδευτισμού», ο Γ. Καμίνης «ανακαλύπτει» πως η ριζοσπαστική κινηματική Αριστερά «αμφισβητεί συνολικά τους θεσμούς της σύγχρονης συνταγματικής δημοκρατίας». Τι ακριβώς περιλαμβάνουν οι θεσμοί αυτοί; Είναι όντως δημοκρατικοί; Πού βασίζεται η παραπάνω κριτική; Σε ποια γεγονότα; Σε ποια κείμενα; Ευελπιστούμε να μάθουμε κάποια στιγμή\nTου Χρήστου Σίμου\n«Ο ΣΥΡΙΖΑ πρέπει να καθίσει πάλι στα θρανία της αντιπολίτευσης» είναι ο τίτλος που επέλεξε ο Γιώργος Καμίνης στο άρθρο με το οποίο ασκεί κριτική εφ’ όλης της ύλης στον ΣΥΡΙΖΑ ("Τα Νέα", 13.9.2018). Σκοπός του συγκεκριμένου άρθρου, όπως ο ίδιος αναφέρει, είναι να δείξει στα στελέχη του Κινήματος Αλλαγής που υποστηρίζουν την προοπτική της σύμπραξης με τον ΣΥΡΙΖΑ ότι κάνουν λάθος. Και το λάθος τους είναι πως δεν βλέπουν ότι ο ΣΥΡΙΖΑ δεν είναι προοδευτικός.\nΗ υπόθεση εργασίας του Γ. Καμίνη έχει δύο τουλάχιστον άρρητες παραδοχές: 1. Το Κίνημα Αλλαγής, δηλαδή το ΠΑΣΟΚ κι όσοι απέμειναν σε αυτό μετά την αποχώρηση του Ποταμιού, είναι προοδευτικός πολιτικός σχηματισμός. 2. Ο ίδιος, ως δήμαρχος (ιδιότητα με την οποία επέλεξε να υπογράψει το άρθρο) και ως στέλεχος, που είχε διεκδικήσει την αρχηγία του ΚΙΝ.ΑΛΛ., είναι προοδευτικός. Πέραν αυτών, υπάρχει και κάτι ακόμα: Ποια είναι τελικά τα χαρακτηριστικά της πολιτικής ταυτότητας «προοδευτικός»; Οι επισημάνσεις του Γ. Καμίνη βοηθούν στην αποσαφήνιση του περιεχομένου συγκεκριμένης ταυτότητας. Το αν αυτή, ωστόσο, είναι «προοδευτική» είναι άλλη ιστορία. Επιπλέον, το αν ο τρόπος με τον οποίο ο δήμαρχος Αθηναίων επιλέγει να ασκήσει κριτική στα σημεία της πολιτικής που ασκεί η κυβέρνηση τα οποία θεωρεί τρωτά συνάδει με τα χαρακτηριστικά που ο ίδιος νομίζει ότι χαρακτηρίζουν το πολιτικό του ύφος είναι μια άλλη ιστορία.\nΣύμφωνα με τον Γ. Καμίνη, «ο μεγάλος ασθενής της χώρας», το κράτος, εξακολουθεί να υποφέρει από την παρούσα κυβέρνηση. Στο πλαίσιο αυτό, η μόνη μεταρρύθμιση που εντοπίζει είναι αυτή του «Κλεισθένη», η οποία «ξεχαρβαλώνει την Τοπική Αυτοδιοίκηση». Ποια στοιχεία του «Κλεισθένη» δεν αρέσουν στον Γ. Καμίνη; Άγνωστο, το κείμενο δεν αναφέρει κάποιο. Υποθέτω πως η απλή αναλογική ενοχλεί τον δήμαρχο, αλλά δεν κάνει τον κόπο ούτε να το αναφέρει ούτε και να εξηγήσει γιατί η απλή αναλογική δεν είναι προοδευτική, ενώ η ενισχυμένη, π.χ., είναι.\nΠερνώντας στον τομέα του κοινωνικού κράτους, η μαύρη μαυρίλα που «βλέπει» ο Γ. Καμίνης συνεχίζεται. Η «διανομή επιδομάτων» διεξάγεται «δίκην ελεημοσύνης». Η μη διανομή επιδομάτων σε άνεργους και άπορους πώς θα ονομαζόταν άραγε; Και, αφού μιλάμε για οικονομικούς πόρους, μήπως ο κ. Καμίνης μπορεί να κάνει τον κόπο να πει πώς ονομάζεται η περίπτωση των εταιρειών Energa και Ηellas Power; Μήπως, για να πάμε λίγο παλιότερα, ξέρει πώς ονομάζεται η αρπαγή των αποθεματικών των ασφαλιστικών ταμείων, με απόφαση της κυβέρνησης Σημίτη, προκειμένου να «επενδυθούν» στο Χρηματιστήριο;\nΣτον Γ. Καμίνη δεν αρέσει ούτε η ιατροφαρμακευτική κάλυψη των ανασφάλιστων πολιτών. Κι αυτό διότι, παρότι τη θεωρεί επιβεβλημένη, έχει διαπιστώσει ότι «οι ευεργετούμενοι από το μέτρο ανακαλύπτουν καθημερινά ότι το Δημόσιο Σύστημα Υγείας τελεί υπό διάλυση». Πώς το τεκμηριώνει αυτό ο «εκσυγχρονιστής», ο «οπαδός του ορθού λόγου», της «αντιπαράθεσης μέσω επιχειρημάτων» κ.λπ.; Μήπως παραθέτει στοιχεία για τα νοσοκομεία και τα κέντρα υγείας; Μήπως συγκρίνει την κατάστασή τους με αυτή στην οποία βρίσκονταν όταν στην εξουσία ήταν προηγούμενες κυβερνήσεις; Μήπως παραθέτει στοιχεία σχετικά με τα διαθέσιμα κονδύλια, το προσωπικό, τις κλίνες κ.λπ.; Η απάντηση είναι μονολεκτική: Όχι. Ο Γ. Καμίνης αρκείται σε αυτά που... ανακάλυψαν οι ασθενείς.\nΣτον τομέα της παιδείας, ο Γ. Καμίνης διαπιστώνει ότι επίσης τα πράγματα δεν πάνε καλά. Από πού; Από το ότι αυξήθηκαν οι εγγραφές κατά 7% στα ιδιωτικά σχολεία που απευθύνονται στα μεσαία εισοδήματα. Για ποιον λόγο αυτό συνιστά προβληματική ένδειξη για την παιδεία είναι κάτι που μόνο ο Γ. Καμίνης ξέρει. Την περίοδο 2010-2014, οπότεσημειώθηκε η αντίστροφη τάση, ήταν άραγε λόγω της βελτίωσης του δημόσιου σχολείου; Και στα πανεπιστήμια; Τραγωδία σκέτη. Το πόρισμα της Επιτροπής Παρασκευόπουλου «νομιμοποιεί τις καταλήψεις», λέει ο Γ. Καμίνης, που είναι και καθηγητής πανεπιστημίου εκτός των άλλων. Το πώς αυτό το πανεπιστήμιο, που είναι «γιάφκα τρομοκρατών», καταφέρνει να παράγει όλους αυτούς τους επιστήμονες που κατόπιν πάνε στο εξωτερικό (στο λίκνο δηλαδή της τεκμηρίωσης της ποιότητας και της αξιολόγησης, σύμφωνα πάντα με τους «εκσυγχρονιστές») και τα καταφέρνουν τόσο καλά παραμένει ερώτημα.\nΟ Γ. Καμίνης, επίσης, διαπιστώνει απόπειρα ελέγχου της ιδιωτικής τηλεόρασης μέσω του περιορισμού στα πέντε κανάλια και τη διανομή σε «δικούς τους». Ποιοι ήταν οι «δικοί μας» και ποιοι οι «ξένοι»; Για τον νέο διαγωνισμό του ΕΣΡ, παρ' όλα αυτά, ο Γ. Καμίνης δεν λέει κάτι. Με αυτόν συμφωνεί; Επίσης, κρίνει πως η κατάσταση της ΕΡΤ είναι κάκιστη. Σε σχέση με την προηγούμενη; Σε σχέση με τη ΝΕΡΙΤ; Σε σχέση με τι;\nΣτο πεδίο των ατομικών δικαιωμάτων, ο Γ. Καμίνης εξαντλεί την επιχειρηματολογία του αναφερόμενος στο θέμα του προσφυγικού και στην κατάσταση που επικρατεί στη Μόρια. Η σιωπή του, ωστόσο, για τις νομοθετικές παρεμβάσεις που αφορούν το σύμφωνο συμβίωσης, την ταυτότητα φύλου, την κύρωση της Σύμβασης της Κωνσταντινούπολης για την προστασία των γυναικών από τη βία και μια σειρά ακόμα παρεμβάσεις προκαλεί υποψίες. Ίσως ο Γ. Καμίνης να μη θέλει να χαλάσει την καρδιά των επισκεπτών του Υμηττού, θα μπορούσε να υποθέσει κάποιος που κρίνει από τον τίτλο του κειμένου του.\nΣε ό,τι αφορά τον τρόπο με τον οποίο αντιμετωπίζει τα γενικά πολιτικά χαρακτηριστικά του ΣΥΡΙΖΑ, μέσα σε ένα... κρεσέντο «προοδευτισμού», ο Γ. Καμίνης «ανακαλύπτει» πως η ριζοσπαστική κινηματική Αριστερά «αμφισβητεί συνολικά τους θεσμούς της σύγχρονης συνταγματικής δημοκρατίας». Τι ακριβώς περιλαμβάνουν οι θεσμοί αυτοί; Είναι όντως δημοκρατικοί; Πού βασίζεται η παραπάνω κριτική; Σε ποια γεγονότα; Σε ποια κείμενα; Ευελπιστούμε να μάθουμε κάποια στιγμή. Προχωρώντας ένα βήμα «προοδευτικότερα», ο Γ. Καμίνης «βλέπει» πως ο ΣΥΡΙΖΑ επιχειρεί «να απεμπλακεί από το 'αμαρτωλό' κινηματικό παρελθόν του». Σε ποια θεωρία της «σύγχρονης συνταγματικής δημοκρατίας» τα κινήματα αποτελούν «αμαρτία»; Μήπως μπορεί να μπει στον κόπο να μας δώσει κάποιο στοιχείο παραπάνω ο πρώην πρόεδρος του Συνηγόρου του Πολίτη;\nΟ Γ. Καμίνης, λοιπόν, διαπιστώνει ότι ο ΣΥΡΙΖΑ δεν έχει σχέση ούτε με τη "Σοσιαλδημοκρατία» ούτε με τον «προοδευτισμό». Κι αυτό διότι, εκτός όλων των παραπάνω, συγκυβερνά με τους ΑΝ.ΕΛΛ. Για ποιο λόγο είναι «ακροδεξιοί» οι ΑΝ.ΕΛΛ.; Μήπως λόγω της τοποθέτησής τους στο "Μακεδονικό"; Η θέση του ΚΙΝ.ΑΛΛ. γιατί είναι «προοδευτική»; Μήπως επειδή έχει το «κοκαλάκι της Σοσιαλδημοκρατίας»; Η θέση της Ν.Δ., την οποία επιθυμεί, χωρίς να το λέει, να δει κυβέρνηση;\nΣε κάθε περίπτωση, το ποιος θα κάτσει σε ποια θρανία θα κριθεί στις εκλογές το 2019. Μέχρι τότε, αυτό που έχει ήδη κριθεί είναι ότι ο Γ. Καμίνης κατετάγη τρίτος στις εκλογές για την ηγεσία του ΚΙΝ.ΑΛΛ. και, τρεις μήνες μετά τη διεξαγωγή τους και τον σχηματισμό της συμμαχίας, το Ποτάμι αποχώρησε. Το 2019, επιπλέον, είναι έτος αυτοδιοικητικών εκλογών, συνεπώς οι πολίτες της Αθήνας θα έχουν την ευκαιρία να κρίνουν τον Γ. Καμίνη και τα πεπραγμένα του. Πεδίο δόξης λαμπρό.


Το νέο trailer του Spider-Man: Far From Home έχει μαζεμένα περίπου όλα τα spoilers του Endgame\nΟπότε, ναι, δείτε το με δική σας ευθύνη\nΓενικά, η σχέση του Spider-Man με τα spoilers είναι πολύ καλή. Δε φτάνει που είχαμε το γλυκύτατο τσιρικαπί Tom Holland να σποιλεριάζει ανεξέλεγκτα τις ταινίες του Marvel Cinematic Universe σε συνεντεύξεις, τώρα έχουμε και το ίδιο το Spider-Man: Far From Home να μοιράζει spoilers για το Avengers: Endgame.\nΌπως πιθανότατα γνωρίζετε, φίλες και φίλοι, το Avengers: Endgame έκλεισε το όοολο στόρι με τον Thanos για το οποίο μας προετοίμαζε τόσα χρόνια η Marvel, αλλά δεν ήταν το τέλος της τρίτης φάσης του MCU. Αντίθετα, το τέλος του Phase 3 είναι η δεύτερη ταινία Spider-Man που έρχεται 2 χρόνια μετά το συμπαθέστατο Homecoming. Οπότε, καθίσταται κάτι παραπάνω από σαφές ότι το Far From Home θα ασχοληθεί εν πολλοίς με τις συνέπειες των δραματικών εξελίξεων του Endgame.\nΣτη νέα ταινία Spider-Man βρίσκουμε τον Peter Parker να βρίσκεται σε σχολικές διακοπές και να αποφεύγει όπως ο διάολος το λιβάνι τις κλήσεις του Nick Fury, γιατί άμα σε παίρνει τηλέφωνο ο Nick Fury τότε ποτέ δεν είναι για καλό. Κι εκεί που ο Peter αράζει χαλαρά με την καψούρα του, M.J., και τον κολλητό του, Ned, κάτι πάει στραβά και τελικά αναγκάζεται να γίνει ξανά ο Spider-Man και να πάρει την κατάσταση στα χέρια του.\nΕτοιμαστείτε, λοιπόν, για τη νέα ταινία Spider-Man με τον γίγαντα Jake Gyllenhaal στον ρόλο του Mysterio και παρακολουθήστε εδώ το trailer του Far From Home εφόσον έχετε δει το Endgame ή για οποιονδήποτε λόγο τη βρίσκετε με το να σποιλεριάζεστε. Δεν κρίνουμε.\nTags: avengers: endgame marvel marvel cinematic universe mcu Spider-Man: Far From Home δεν


Ματιές στον Κόσμο—Β΄ — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\ng76 22/3 σ. 30-31\nΎπνος Χωρίς Υπνωτικά\nΠροειδοποίησις για το Νερό\n«Προστασία» με Όπλα\nΤο Νερό που Πίνετε\n◆ Ένα αμινοξύ που βρίσκεται φυσιολογικά στο γάλα, στο κρέας και στο τυρί μπορεί κάποτε ν’ αντικαταστήση τα υπνωτικά χάπια που πάρα πολλοί χρησιμοποιούν για να προκαλέσουν ύπνο. Το αμινοξύ αυτό, που ονομάζεται η τριπτοφάνη, δόθηκε για δοκιμή σε άτομα, τα οποία, όπως αναφέρεται, κοιμήθηκαν στον μισό περίπου χρόνο απ’ όσο συνήθιζαν και κοιμήθηκαν σαράντα πέντε λεπτά περισσότερο από πριν. Μολονότι οι ερευνηταί δεν είναι ακόμη βέβαιοι για το πώς ενεργεί η τριπτοφάνη, διαμορφώνουν τη θεωρία ότι μπορεί να διεγείρη την παραγωγή ενός εγκεφαλικού χημικού που σχετίζεται με τον ύπνο. Η αφθονία της τριπτοφάνης στα προϊόντα του γάλακτος «μπορεί να εξηγή γιατί πολλά άτομα κοιμούνται καλύτερα αν πιουν ένα ποτήρι ζεστό γάλα πριν πάνε για ύπνο,» αναφέρει το περιοδικό Νιούσγουηκ.\n◆ «Είναι περίεργο γεγονός,» παρατηρεί η Βρεταννική ιατρική εφημερίδα Το Νυστέρι, «ότι καθώς ταξιδεύομε ανατολικά από τις Ηνωμένες Πολιτείες βλέπομε μια σταθερή αύξησι στην αναλογία γυναικών στο ιατρικό επάγγελμα.» Το περιοδικό δείχνει ότι τα 8 τοις εκατό των γιατρών στις Η.Π.Α. είναι γυναίκες. Η αναλογία αυξάνει στα 17 τοις εκατό στην Αγγλία και Ουαλλία, 40 τοις εκατό στην Τσεχοσλοβακία, 48 τοις εκατό στην Πολωνία και 72 τοις εκατό στη Σοβιετική Ένωσι.\n◆ Το νερό που παραμένει στους σωλήνες στη διάρκεια της νύχτας πιθανόν να συγκεντρώνει βλαβερά στοιχεία, σύμφωνα με ειδικούς στα ζητήματα που αφορούν το νερό. Έτσι, συνιστούν ν’ αφήνεται το νερό να τρέχη από τη βρύση για ένα λεπτό πριν χρησιμοποιηθή για ανθρώπινη κατανάλωσι. Λέγεται ότι το ζεστό νερό συλλέγει περισσότερα ανεπιθύμητα στοιχεία από το κρύο. Σύμφωνα με τον τεχνικό διευθυντή του Συμβουλίου Ερεύνης της Ποιότητος των Υδάτων, το κοινό παρωτρύνεται «να μη χρησιμοποιή ποτέ ζεστό νερό για πόσιμο ή για μαγείρεμα.» Και προσθέτει: «Αν θέλετε ζεστό νερό γι’ αυτούς τους σκοπούς, πάρτε φρέσκο κρύο νερό κι έπειτα ζεστάνετέ το.»\n◆ Ο έκτακτος λαϊκός ιεροκήρυξ Ρέη Μπάργκες, μέλος της Βουλής των Αντιπροσώπων της Αλαμπάμα, είπε στους νομοθέτας ότι η ζωή του ήταν «δώρον του Θεού και ο Θεός μου έδωσε την ευφυΐα να προστατεύω αυτό το δώρο» (με ένα ρεβόλβερ). Όταν οι αντιπρόσωποι σχεδόν ψήφισαν μια απόφασι που απαγόρευε τα όπλα μέσα στην αίθουσα της Βουλής, ο Μπάργκες συμφώνησε να μην έχη πια το όπλο του στη διάρκεια των συνεδριάσεων. Αλλά είπε ότι θα το είχε μαζί του όλες τις άλλες ώρες και καυχήθηκε ότι όλα τα μέλη της οικογενείας του οπλοφορούσαν. Αρκετούς μήνες αργότερα, στη διάρκεια μιας διενέξεως με τη σύζυγό του, το πιστόλι για το οποίο καυγάδιζαν εκπυρσοκρότησε. Ο Μπάργκες χτυπήθηκε στο κεφάλι και τώρα τελευταία πέθανε από το τραύμα.\n◆ Πάνω από το ένα τρίτο του ανθρωπίνου γένους χρησιμοποιεί τη μισή περίπου από την παγκόσμια ξυλεία για μαγείρεμα και θέρμανσι. Τώρα τα καυσόξυλα εξαφανίζονται ραγδαίως σε πολλές χώρες της Αφρικής και της Ασίας, όπου το 90 τοις εκατό και πλέον των κατοίκων εξαρτώνται απ’ αυτά, σύμφωνα με το Ινστιτούτον Παγκοσμίου επιβλέψεως. Αυτοί οι άνθρωποι χρησιμοποιούν κατ’ αναλογίαν ένα ή δύο τόννους κατ’ άτομον κάθε χρόνο, και μερικοί δαπανούν περισσότερο από το ένα τέταρτο των οικογενειακών των εσόδων γι’ αυτό. Η αποψίλωσις των δασών για καυσόξυλα προκαλεί διάβρωσι του εδάφους κι έτσι καταστρέφονται πολλές χιλιάδες στρέμματα ετησίως. Η έλλειψις ξύλου επίσης κατέστησε αναγκαία τη μεγαλύτερη χρήσι των αποξηραμένων απορριμμάτων των ζώων—πράγμα που στερεί τα απαραίτητα στοιχεία από το έδαφος—σε αναλογία 300 εκατομμυρίων τόννων ετησίως στην Ινδία. «Ακόμα κι αν με κάποιον τρόπο καλλιεργήσωμε αρκετή τροφή για τον λαό μας στο έτος 2.000,» ανησυχεί ένας Ινδός αξιωματούχος, «πώς οι άνθρωποι θα μαγειρεύουν αυτή την τροφή»;


Συνεχίζει τις προκλήσεις ο Τούρκος πρόεδρος: «Η Ελλάδα κρύβει τους τρομοκράτες » - GorgaNews\nΣυνεχίζει τις προκλήσεις ο Τούρκος πρόεδρος: «Η Ελλάδα κρύβει τους τρομοκράτες »\nΣυνέχεια στην παράνοια από Ερντογάν, λίγο πριν από την επίσκεψη του Τούρκου πρωθυπουργού Μπιναλί Γιλντιρίμ σε Αθήνα και Θράκη.\nΟ Πρόεδρος της Τουρκίας κατηγορεί για μία ακόμα φορά την Ελλάδα, μεταξύ άλλων, ότι υποθάλπει τους τρομοκράτες που έφυγαν από την χώρα του. Μάλιστα κάνει λόγο για 10 τρομοάτες που βρήκαν καταφύγιο στην Ελλάδα.\n«Ορισμένοι ακόμα κρύβουν τους τρομοκράτες που έφυγαν από εδώ. Όπως η Ελλάδα και η Γερμανία. Για παράδειγμα, αυτή την στιγμή, υπάρχουν πάνω από 10 στην Ελλάδα και ξέρετε τι μας λένε; Αυτό το θέμα είναι θέμα της Δικαιοσύνης, εμείς δεν μπορούμε να παρέμβουμε. Τι ανοησίες είναι αυτές;» αναφέρει χαρακτηριστικά ο Ερντογάν.\nΟ Τούρκος Πρόεδρος ωστόσο δε σταματά εκεί. Κατηγορεί χώρες της ΕυρωπαΙή Ένωσης για φασισμό αναφερόμενος στην απαγόρευση των προεκλογικών εκστρατειών την περίοδο πριν το δημοψήφισμα.\n«Σε ορισμένες χώρες της ΕΕ, στην ιστορία, στο παρελθόν, υπήρξαν ναζιστικές και φασιστικές εφαρμογές. Δυστυχώς, τα ίδια έχουν εφαρμοστεί και στους πολίτες μου» αναφέρει ο Ερντογάν.\nΕτικέτεςερτογαν Τουρκία ΤΡΟΚΟΚΡΑΤΙΑ\n«Stop» από Ελλάδα σε καταδικαστική δήλωση της Ε.Ε προς την Κίνα για τα ανθρώπινα δικαιώματα\nΤζανακόπουλος: Τον Αύγουστο του 2018 θα βγούμε απ’ τα μνημόνια


Έφυγε από την ζωή η Χανιώτισσα ποιήτρια και δημοσιογράφος... - Flashnews.gr\nΈφυγε από την ζωή η Χανιώτισσα ποιήτρια και δημοσιογράφος Μαρία Ζαβιανέλη\nΘρηνεί όλη η Κρήτη για τον χαμό της Χανιώτισσας, Μαρίας Ζαβιανέλη, η οποία άφησε σήμερα την τελευταία της πνοή στο σπίτι της στην Αθήνα. Η Μαρία είχε προβλήματα υγείας τον τελευταίο καιρό που ωστόσο έδειχναν να βαίνουν θετικά.\nΗ Μαρία Ζαβιανέλη - Διαμαντάκη γεννήθηκε στα Χανιά. Από το 1986 εργαζόταν στα κεντρικά γραφεία της ΑΝΕΚ και τον ελεύθερο χρόνο της έγραφε ποιήματα. Ήταν μέλος του Φιλολογικού συλλόγου ΄΄ο Χρυσόστομος΄ ΄, καθώς επίσης και των ΄΄Πνευματικούς Δημιουργών΄΄ του νόμου Χανίων. Όσοι την γνώρισαν την περιγράφουν ως ενα καλό και γλυκό άνθρωπο.\nΗ κηδεία της θα τελεστεί αύριο Τρίτη 15 Νοεμβρίου, στις 3 μ.μ. από τον Ιερό Ναό Ευαγγελίστριας Χαλέπας. Η ταφή θα γίνει στο κοιμητήριο της Αγίας Φωτεινής.\nΗ πολυβραβευμένη λογοτέχνιδα,(βλ.παρακάτω), αγαπούσε την δημοσιογραφία και τις συνεντεύξεις με προσωπικότητες από τον καλλιτεχνικό, επιχειρηματικό, πολιτικό και οικονομικό χώρο.\nΣτα Χανιά πολλά χρόνια συνεργάστηκε με την εφημερίδα "Κήρυκας"\n4) Γ΄ Πανελλήνιο βραβείο από την Πανελλήνια Ένωση Λογοτεχνών στους Δελφούς για το ποίημα ΄΄Σε τούτη τη γη αφιερωμένο στην Ελλάδα.\nΜε πληροφορίες απο apostaktirio.gr\nΔευτέρα, 14 Νοεμβρίου 2016, 18:21


Ήπειρος: Οι συνέργειες έβγαλαν στο δρόμο τα ασθενοφόρα Ήπειρος: Οι συνέργειες έβγαλαν στο δρόμο τα ασθενοφόρα | Epirusblog.gr | Ιωάννινα Ήπειρος Ελλάδα\nΉπειρος: Οι συνέργειες έβγαλαν στο δρόμο τα ασθενοφόρα\nΗ συνεργασία του ΕΚΑΒ με την Περιφέρεια Ηπείρου και το δήμο Ιωαννιτών – Πολύτιμη αποδεικνύεται η ενίσχυση του επιχειρησιακού προγράμματος του ΕΚΑΒ στην περιοχή.\nΣτην πράξη αποδείχθηκε, για μια ακόμη φορά, το πόσο σημαντικές είναι στη δύσκολη συγκυρία που διανύει η χώρα, η συνεργασία μεταξύ φορέων.\nΑυτή τη φορά, χρειάστηκε να συνεργαστούν το ΕΚΑΒ και η Περιφέρεια, προκειμένου να αντιμετωπιστούν προβλήματα που υπήρχαν, ενόψει και των αυξημένων αναγκών που δημιουργούνται για το ΕΚΑΒ τους θερινούς μήνες.\nΤαυτόχρονα όμως αποδεικνύεται, αυτό το χρονικό διάστημα, ιδιαίτερα σημαντική και η ενίσχυση του επιχειρησιακού προγράμματος του ΕΚΑΒ στην Ήπειρο, απόρροια της υλοποίησης ενός διαφορετικού μοντέλου στο σχεδιασμό και την κατανομή των δυνάμεων.\nΗ διαφορετική αυτή διαχείριση των δυνάμεων έχει άμεσα και ορατά αποτελέσματα ειδικά στην κάλυψη των αναγκών στο παραλιακό μέτωπο της Ηπείρου από την Πρέβεζα και την παραλία του Μονολιθίου, ως την Πάργα και από την Πάργα μέχρι τα Σύβοτα και την Πλαταριά.\nΗ αύξηση της τουριστικής κίνησης από τις αρχές Ιουλίου σε συνδυασμό με την αναμενόμενη νέα αύξηση, λόγω της παράδοσης και των τελευταίων τμημάτων της Ιόνιας Οδού κινητοποίησαν γρήγορα τα αντανακλαστικά της 7ης Περιφέρειας του ΕΚΑΒ, που σε συνεργασία με τους τοπικούς φορείς και την κεντρική διοίκηση, σχεδίασε την κάλυψη του συνόλου των αναγκών, στο παραλιακό μέτωπο.\nΈτσι, εδώ και λίγες ημέρες καλύπτονται καθημερινά με δύο επιπλέον ασθενοφόρα οι περιοχές από το Μονολίθι μέχρι την Πάργα και από την Πάργα μέχρι τα Σύβοτα και την Πλαταριά.\nΓια να γίνει όμως αυτό, όπως εξήγησε ο διευθυντής της 7ης Περιφέρειας του ΕΚΑΒ Β. Παπαδιώτης χρειάστηκε να εντατικοποιηθεί και η άριστη συνεργασία με την Περιφέρεια Ηπείρου, που βοήθησε στο να ολοκληρωθούν οι εργασίες συντήρησης των ασθενοφόρων, που έμεναν για καιρό στα συνεργεία.\nΠρόκειται συνολικά για εννέα ασθενοφόρα τα οποία έχρηζαν σοβαρών επισκευών, όμως λόγω της οικονομικής αδυναμίας της κεντρικής διοίκησης, παρέμεναν ακινητοποιημένα στα συνεργεία.\nΗ Περιφέρεια Ηπείρου κατόπιν των συζητήσεων με την 7ηΠεριφέρεια και στο πλαίσιο των άριστων σχέσεων που έχουν διαμορφωθεί, ανέλαβε την κάλυψη του κόστους των επισκευαστικών εργασιών και ήδη δύο από τα εννέα ασθενοφόρα έχουν επιστρέψει στο δρόμο.\nΤο ίδιο πρόκειται να γίνει το αμέσως επόμενο διάστημα και για τα υπόλοιπα, όπως και για τις μοτοσικλέτες του ΕΚΑΒ, που χρησιμοποιούνται για τον αστικό ιστό των Ιωαννίνων.\n«Είναι ευτυχής η συγκυρία που μπορούμε να έχουμε ένα τέτοιο επίπεδο συνεργασίας και με την Περιφέρεια Ηπείρου και τα με το δήμο Ιωαννιτών, με τον οποίο υλοποιούμε την προγραμματική σύμβαση για τη χρήση του συνεργείου και μπορούμε να αντιμετωπίζουμε με τον καλύτερο δυνατό τρόπο και τις ανάγκες που υπάρχουν το καλοκαίρι με την αύξηση της επισκεψιμότητας στην Ήπειρο», τόνισε ο κ. Παπαδιώτης.\nΕν τω μεταξύ, η 7η Περιφέρεια αναμένει την κατανομή των δεκάδων νέων ασθενοφόρων, που δώρισε στο υπ. Υγείας και το ΕΚΑΒ, το ίδρυμα Στ. Νιάρχος, με το ενδιαφέρον και τις πιέσεις να επικεντρώνονται στην κατανομή Κινητών Μονάδων, καθώς οι ανάγκες δεν καλύφθηκαν με τα 11 ασθενοφόρα που παρέλαβε η Ήπειρος πριν από ένα χρόνο.\nΩστόσο, το τελευταίο διάστημα αρχίζει να αναζωπυρώνεται και μάλιστα με ιδιαίτερα θετική διάθεση και μία συζήτηση που έχει να κάνει με το ενδεχόμενο στάθμευσης ελικοπτέρου του ΕΚΑΒ στο αεροδρόμιο του Ακτίου.\nΤο αίτημα έχει υποβληθεί εδώ και καιρό στην πολιτική ηγεσία του υπ. Υγείας και σε τοποθέτησή του στη Βουλή, ο υπουργός Υγείας Ανδρέας Ξανθός, υποστήριξε, ότι το αίτημα εξετάζεται με τη δέουσα σοβαρότητα και τον Β. Παπαδιώτη να σχολιάζει πως «δεν είναι μακριά η στιγμή, που θα δούμε ελικόπτερο του ΕΚΑΒ στο Άκτιο».


Πέμπτη ...και καλύτεροι !!!: Σκουληκιάσαμε ...στην τάξη μας!\nΣκουληκιάσαμε ...στην τάξη μας!\nΓεμίσαμε μικρά σουληκάκια, αλλά όχι ό,τι κι ό,τι! Μεταξοσκώληκες παρακαλώ! Ο Χριστόδουλος έφερε αρκετούς και τους μοίρασε στα υπόλοιπα παιδιά. Δείτε τους σε δράση με τα ονόματα των ...ιδιοκτητών τους! Κάποια από αυτά είναι και ...παιχνιδιάρικα! Της Αλεσσάντρας κάνανε παρεΐτσα! Του Παντελή και της Χριστίνας έχουν μεγάλη όρεξη! Του Σπύρου μεταμορφώθηκε σε κοτσάνι! Του Λάμπρου παίζει κρυφτό (είναι κάτω από το φύλλο και δεν φαίνεται)...\nΚαι η ...φωλιά!!!\nκαι πολύ ...μελετηρά) και σε ...μεγέθυνση!\nΌπου να 'ναι θα φτιάξουν και το κουκούλι τους. Θα τα δούμε και τότε...\nΤα παιδιά ζωγραφίζουν στον τοίχο (β' φάση)...\nΟι Ράδιο Αρβύλα για τα greeklish...\nΑλλάζουμε μόνοι μας το σχολείο μας...\nΤα παραθετικά των επιρρημάτων...\nΤα παραθετικά των επιθέτων...\nΑνοιξιάτικη βραδιά, γεμάτη μουσική...\n"Το άγαλμα του Κωνσταντίνου Παλαιολόγου" ...ζωνταν...\nΟ Αντιπεριφερειάρχης Κέρκυρας στο blog μας...\nΣτιγμιότυπο από την παρέλαση...\n"Ο θαυμαστός κόσμος του Τομ Γκέιτς"...\nΟ Δήμαρχος Κέρκυρας στο blog μας...\nΕπετειακή συναυλία της χορωδίας Κέρκυρας...\nΗ πρώτη εκλεγμένη γυναίκα δήμαρχος στην Ελλάδα...\nΕπίσκεψη στο Δήμο Κέρκυρας...\nΕπίσκεψη στην Περιφερειακή Ενότητα Κέρκυρας...\nΈνα Χαμόγελο, έτοιμο να σβήσει...\nΕκδήλωση για το Χαμόγελο του Παιδιού...\nΠεριφέρειες σε ...κίνηση!!!\nΤα Γεωγραφικά Διαμερίσματα της Ελλάδας...\nΠροσοχή! Το διάβασμα είναι επικίνδυνο...\n"H Μάγισσα του Γουοκαμπόκα" στο Δημοτικό Θέατρο......\n1ο Ανοιξιάτικο Τριήμερο Ποδηλασίας στην Κέρκυρα......\nΗ ώρα του μεγάλου τελικού στο Σχολικό Πρωτάθλημα Σ...\n"Οι περιπέτειες του Τραγανούλη"...\n"Ο μοναδικός που ο νους του ταξίδευε στον ουρανό"....\nΘΒ: Ταινίες γέλιου...\nΈφυγε από κοντά μας ο "καλός μας άνθρωπος"...\nΟ Τριγωνοψαρούλης βγήκε στη σκηνή...


STEM στην Εκπαίδευση: Μετά το άρθρο μας !!!\nΑμέσως μετά το παρακάτω άρθρο μας στην εκπαιδευτική πύλη του ESOS η διοίκηση του Διόφαντου έλαβε τα πρώτα μέτρα !!!\n«Η παράδοση των σχολικών βιβλίων στις σχολικές μονάδες»\nΡΕΠΟΡΤΑΖ ESOS Δημοσίευση: 10/09/2018\nΗ εύκολη λύση για την μεταφορά τους από το ισόγειο στην αποθήκη, όπου και να βρίσκεται, αυτή είναι οι μαθητές ή οι εκπαιδευτικοί. Στην περίπτωση αυτή με εντολή της διεύθυνσης του σχολείου γίνεται η μεταφορά των δεμάτων ή των χαρτοκιβωτίων που ενδέχεται να είναι μεγάλα και βαριά.\n«Ι.4 Υποχρεώσεις του Αναδόχου. Ο Ανάδοχος που θα επιλεγεί για κάθε Τμήμα του αντικειμένου του Διαγωνισμού θα έχει την ευθύνη για τα ακόλουθα:\nΗ λύση αυτή ίσως σε πολλές περιπτώσεις να μην εφαρμόζεται γιατί υπάρχει άγνοια των προδιαγραφών παράδοσης αλλά και αμέλεια δήλωσης «μη προσβασιμότητας» στο ηλεκτρονικό ερωτηματολόγιο. Ίσως δεν έχουν δηλωθεί μη προσβάσιμοι οι χώροι (υπόγειο, όροφοι) από τη σχολική μονάδα.\nΈνα άλλο πολύ σοβαρό θέμα που έχει σχέση με τη μεταφορά των βιβλίων είναι η επαναχρησιμοποίηση των 23.000 ξύλινων παλετών κατ’ έτος. Το κόστος εκάστης, σε καινούργιο υλικό είναι 16 ευρώ περίπου, ενώ σαν μεταχειρισμένη κοστίζει περί τα 6 ευρώ, αυτό προκύπτει από έρευνα που κάναμε στο διαδίκτυο.\nΗ ΕΝΕΡΓΕΙΑ ΤΟΥ ΔΙΟΦΑΝΤΟΥ ΜΕΤΑ ΤΟ ΑΡΘΡΟ ΜΑΣ.


Η ΠΡΩΤΗ ΣΥΝΕΝΤΕΥΞΗ ΑΠΟ ΤΑ «ΛΕΥΚΑ ΚΕΛΙΑ» Ν.Μιχαλολιάκος: «Δεν παραιτούμαστε από βουλευτές και θα σαρώσουμε στις εκλογές» | Greek National Pride\nΙσχυροποιημένος πολιτικά ο Λαϊκός Σύνδεσμος-Χρυσή Αυγή από το σύνολο των δημοσκοπήσεων που τον φέρουν να καταγράφει ποσοστό που κυμαίνεται μεταξύ αυτού που έλαβε το 2012 (6,90%) και του 10%, αλλάζει γραμμή σε ότι αφορά την πιθανότητα παραίτησης βουλευτού ή βουλευτών σε ένδειξη διαμαρτυρίας για τις διώξεις που υφίσταται το κόμμα και διά του έγκλειστου γ.γ. του κόμματος Νικου Μιχαλολιάκου για πρώτη φορά ξεκαθαρίζει ότι «Δεν πρόκειται να υπάρξουν παραιτήσεις βουλευτών».\n‘Αρα δεν πρόκειται να προκαλέσουν εκλογές και περιμένουν τους πολιτικούς τους αντιπάλους «εντός έδρας»: Στην κάλπη!\nΣε συνέντευξη που παραχώρησε μέσα από «λευκό κελί» στην εφημερίδα «Ακρόπολις» ο γ.γ. του Λαϊκού Συνδέσμου απαντώντας σε ερώτηση εάν τελικά θα παραιτηθούν οι βουλευτές του κόμματος ξεκαθάρισε πως «Δεν πρόκειται να κάνει σε κανένα αυτή τη χάρη»!\nΚαι δηλώνει ότι «Στις δημοκρατίες μόνο ο λαός μπορεί να δώσει αυτό το αξίωμα (σ.σ.: του βουλευτή) και μόνο ο λαός μπορεί να το πάρει πίσω».\nΤον πιθανό σχεδιασμό για εκλογές τροποποίησαν βασικά δύο γεγονότα:\nΠρώτον το γεγονός ότι η ομάδα των ακτιβιστών βουλευτών προεξαρχόντος του Η.Κασιδιάρη, αποφυλακίστηκαν και το κόμμα μπορεί να λειτουργήσει να οργανώσει τις επόμενες κινήσεις του, έστω αν τα «πολιτικά μυαλά», ο Ν.Μιχαλολιάκος και ο Η.Παππάς κρατούνται.\nΔεύτερον, πλέον εκτιμούν τόσο ο Ν.Μιχαλολιάκος όσο και ο Χ.Παππάς, ότι ο χρόνος κυλά υπέρ του Λαϊκού Σύνδεσμου-Χρυσή Αυγή: Θεωρούν ότι η «φούσκα» με τις κατηγορίες περί δήθεων εγκληματικής οργάνωσης, εύρεσης οπλοστασίων κλπ, έχει ήδη ξεφουσκώσει ή ξεφουσκώνει ταχύτατα και στον Λαϊκό Σύνδεσμο θα μείνει η υπεραξία του «πολιτικά διωγμένου κόμματος από το διεφθαρμένο πολιτικό σύστημα ΝΔ και ΠΑΣΟΚ το οποίο υπάκουσε τις εντολές των ξένων»…\nΜιλώντας ακόμη για τις μέχρι στιγμής συλλήψεις εναντίον των βουλευτών και των στελεχών της Χρυσής Αυγής ο Ν. Μιχαλολιάκος εκφράζει έμμεση ανησυχία για την ζωή του αλλά δηλώνει «‘Ετοιμος έτοιμος να πληρώσει μέχρι και με τη ζωή του την πίστη του στην Ελλάδα και τον Εθνικισμό», ενώ πρόσθεσε με νόημα πως μόνο ο Θεός γνωρίζει το μέλλον για αυτό ας μη χαίρονται οι εχθροί της Χρυσής Αυγής, γιατί όλα αλλάζουν.\nΟ Ν. Μιχαλολιάκος κάνοντας ακόμη μια πρόβλεψη για το αποτέλεσμα των επόμενων εκλογών δήλωσε πως «Η Χρυσή Αυγή θα διαθέτει στο επόμενο Κοινοβούλιο τους διπλάσιους βουλευτές από όσους έχει σήμερα προσθέτοντας πως για δεύτερη φορά στη νεότερη πολιτική ιστορία του τόπου βουλευτές θα βρίσκονται στη φυλακή, με την προηγούμενη να είναι στη δεκαετία του ΄50 με τους βουλευτές της ΕΔΑ.\n– Άνοιξα εγώ την πόρτα.\nΜου συστήθηκε ο Εισαγγελεύς και μου ζήτησε να τον ακολουθήσω μιλώντας κατ’ αρχάς για προσαγωγή. Στην πραγματικότητα επρόκειτο για σύλληψη παράνομη και αντισυνταγματική και στην ουσία χωρίς κανένα στοιχείο.\nΕίναι ξεκάθαρο ότι ένα κόμμα, η Ν.Δ., χρησιμοποίησε παράνομα τους μηχανισμούς του κράτους, προκειμένου να «κτυπήσει» ένα άλλο κόμμα, που το μεγάλο του «έγκλημα» ήταν ότι του έκοβε ψήφους. Το πρωινό εκείνο δεν συνελήφθη απλά εγώ, αλλά παίχτηκε ένα «βρώμικο» πολιτικό παιχνίδι.\n– Τα λεγόμενα των διωκτών μας αποτελούν ένα μεγάλο ψέμα χωρίς όρια.\nΠροσβάσεις ούτε είχα, ούτε έχω, όμως, ότι είχαν σκοπό να προχωρήσουν σε διώξεις, βλέποντας τα ποσοστά της Χρυσής Αυγής συνεχώς να ανεβαίνουν ήταν κοινό μυστικό.\nΔεν είχαν άλλο τρόπο για να μας σταματήσουν.\nΉ θα έκαναν αυτό που έκαναν ή θα μας δολοφονούσαν. Προς το παρόν έχουν κάνει το πρώτο.\nΥπουργοί της κυβερνήσεως του Μνημονίου και και μεγαλοστελέχη της ΝΔ τις είχαν ανακοινώσει δημόσια και μάλιστα είχαν περιγράψει επακριβώς και τις λεπτομέρειες της διώξεώς μας. Είναι προφανές ότι η δικαιοσύνη όχι απλά πιέσθηκε, αλλά σύρθηκε κυριολεκτικά σε αυτές τις ενέργειες.\n– Κύριε Σπίνο, δεν υπάρχει «εγκληματική οργάνωση» και αυτό το ξέρουν πολύ καλά άπαντες σε αυτήν την χώρα, αλλά και εσείς που παρακολουθείτε το ρεπορτάζ του χώρου περισσότερο από 20 χρόνια. Από το 1994 μέχρι σήμερα συμμετείχαμε σε εκλογές, κάναμε νόμιμο πολιτικό αγώνα. Τότε όμως είχαμε μικρά ποσοστά και δε μας «φοβόντουσαν».\nΤον τελευταίο καιρό διαπράξαμε το «έγκλημα» να περνάμε το 20% στις αληθινές δημοσκοπήσεις.\nΑπό το 1987 λένε ότι ήμασταν «εγκληματική οργάνωση».\nΟ ισχυρισμός αυτός δεν βασίζεται στο οποιοδήποτε στοιχείο. Η δίωξη μας είναι πολιτική και αυτό πλέον το έχουν καταλάβει ακόμα και οι αριστεροί.\n– Η Χρυσή Αυγή δεν είναι ακέφαλη κύριε Σπίνο. Ακόμη και μέσα από την φυλακή είμαι περισσότερο ελεύθερος από τα ανθρωπάκια, που παριστάνουν τους πολιτικούς ηγέτες και στην πραγματικότητα είναι υπάλληλοι των μεγάλων συμφερόντων.\nΠέραν αυτού η Χρυσή Αυγή δεν είναι μόνο ο Μιχαλολιάκος.\nΈχει χιλιάδες στελέχη και λαμπρούς αγωνιστές που είναι έτοιμοι να θυσιάσουν ακόμη και την ζωή τους. Η γυναίκα μου δεν ανέλαβε κανέναν καθοριστικό ρόλο. Είναι παλαιά αγωνίστρια και μέλος της Κεντρικής Επιτροπής. Όλα τα άλλα είναι εκ του πονηρού και βρωμιές των πληρωμένων κονδυλοφόρων.\n– Αυτοί που δεν με γνωρίζουν έχουν την εντύπωση ότι κάθομαι στο κελί με σκυμμένο κεφάλι.\nΑυτοί που με ξέρουν όμως γνωρίζουν τα «πιστεύω» μου. Είμαι έτοιμος να πληρώσω μέχρι και με την ζωή μου την Πίστη μου στην Ελλάδα και τον Εθνικισμό.\nΤο τι κρύβει το μέλλον το γνωρίζει μόνον ο Θεός και γι’ αυτό ας μη χαίρονται οι εχθροί της Χρυσής Αυγής, γιατί όλα αλλάζουν από την μια στιγμή στην άλλη. Όσο για τους ψηφοφόρους της Χρυσής Αυγής δεν ανήκουν στην κατηγορία αυτών που φοβούνται και αυτό θα φανεί στο μέλλον. Αυτή είναι η διαφορά του ψηφοφόρου του Εθνικιστικού κινήματος με την διαφορά των ψηφοφόρων που βολεύονται στα κόμματα της διαφθοράς.\n– Δεν αποκλείω τίποτε και περιμένω πλέον τα πάντα. Αυτοί που εκχώρησαν Εθνική κυριαρχία είναι δεδομένο ότι είναι αδίστακτοι. Όσο για τις άρσεις ασυλίας βουλευτών της Χρυσής Αυγής ένα θα σας πω.\nΜέσα σε ένα χρόνο έγιναν περισσότερες άρσεις ασυλίας κατά βουλευτών της Χρυσής Αυγής από όσες είχαν γίνει από το 1974-2012, μέσα σε 38 ολόκληρα χρόνια. Όποιος έχει μυαλό ας βγάλει τα συμπεράσματά του. Είμαστε το αγκάθι στα πλευρά του διεφθαρμένου καθεστώτος.\n– Κύριε Σπίνο δεν θα τους κάνουμε την χάρη. Ξεκάθαρες κουβέντες. Μόνο ο Λαός που μας έδωσε αυτό το αξίωμα μπορεί να μας το αφαιρέσει. Στην επόμενη βουλή θα έχουμε τουλάχιστον διπλάσιους βουλευτές και για 2η φορά στην πολιτική Ιστορία θα υπάρχουν εκλεγμένοι βουλευτές στην φυλακή.\nΗ προηγούμενη ήταν με την ΕΔΑ στην δεκαετία του 50. Η Χρυσή Αυγή θα συμμετέχει κα στις επόμενες εκλογές ότι και να κάνουν. Επαναλαμβάνω πως μόνο αν είμαστε νεκροί θα απαλλαγούνε από εμάς. Θαρρώ όμως πως το ποτάμι των Ελλήνων που ζητούν δικαιοσύνη και κράτος αρετής έχει χυθεί στον δρόμο και δεν γυρίζει πίσω, βγάζοντας στις όχθες χιλιάδες πατριώτες.\n– Είναι ψεύτες και εθνικά επικίνδυνοι. Η Χρυσή Αυγή είναι το μόνο κόμμα που δεν έχει ούτε κρυφούς, ούτε φανερούς χρηματοδότες. Η λάσπη τους δεν έχει όρια. Έφτασαν στο σημείο να λένε στα κανάλια ότι είχαμε 700 υπαλλήλους.\nΠού είναι όλοι αυτοί; Φαντάσματα ήταν και εξαφανίστηκαν; Μίλησαν ακόμη οι πληρωμένοι συκοφάντες μας για ετήσια μισθοδοσία 6.000.000 ευρώ! Ψέματα χωρίς τέλος… Δεν έχουμε κανέναν χρηματοδότη εκτός από την Πίστη για την πατρίδα μας.\n– Σε αυτή την εκπομπή όπως φυσικά και σε δεκάδες άλλες έχουν ακουστεί ρεσιτάλ αισχρότητας. Στην Νότια Αφρική είχα πάει για 2 μόνον μήνες το 1984. Έχω ακόμη και το διαβατήριό μου με τις σφραγίδες εξόδου και επιστροφής στην χώρα.\nΤα ψέματα τους και η λάσπη τους δεν έχουν τέλος και τα ψέματα αυτά ελέχθησαν από ένα κανάλι, που χρωστάει δεκάδες εκατομμύρια, όταν ο λαός πεινάει. Στο τέλος θα πουν ότι έχω σκάψει υπόγειες στοές κάτω από την Αθήνα και κυκλοφορώ την νύχτα, ενώ το πρωί γυρίζω σπίτι μου. Οι Έλληνες – το επαναλαμβάνω ξανά – έχουν καταλάβει ότι οι διώξεις εις βάρος των βουλευτών και του κινήματος μας είναι πολιτικές και τίποτα άλλο.\n– Φυσικά και υπήρχε και υπάρχει «κέντρο-κατεύθυνσης» της λάσπης. Είμαστε το μόνο κόμμα που δεν προσκύνησε ούτε θα προσκυνήσει τους «νταβατζήδες» της δημόσιας ζωής και αυτό δεν μας το συγχωρούν.\nΌσο για το γεγονός ότι μας έχουν αποκλείσει και δεν μας δίνουν το δικαίωμα να απαντήσουμε στην λάσπη τους αυτό δείχνει 2 πράγματα: Φοβούνται την Αλήθεια και είναι ψευτοδημοκράτες που φοβούνται τον διάλογο. Μιλάνε για εμάς χωρίς εμάς.\nΔεν έχουμε αρνηθεί καμία πρόσκληση σε οποιοδήποτε τηλεοπτικό στούντιο με την παρουσία οποιουδήποτε άλλου. Μας στήνουν τηλεοπτικές εκτελέσεις χωρίς να είμαστε παρόντες. Αυτή είναι η δημοκρατία τους.\n– Η πτώση αυτή δεν υπάρχει. Γι’ αυτόν ακριβώς τον λόγο και η θλιβερή συγκυβέρνηση Σαμαρά-Βενιζέλου προωθεί σενάρια για αποκλεισμό της Χρυσή Αυγή στις εκλογές. Με αυτά που κάνει ο Σαμαράς όπως ακριβώς διέλυσε την ΠΟΛ.ΑΝ. θα διαλύσει και την Νέα Δημοκρατία.\nΗ Χρυσή Αυγή θα έχει μεγαλύτερα ποσοστά στις εκλογές από την προηγούμενη φορά.\nΤο ξέρουν και γι’ αυτό μεθοδεύουν τον αντισυνταγματικό αποκλεισμό μας από τις εκλογές. Δεν θα το καταφέρουν όμως.\n– Αυτό δεν το κάνουν γιατί θέλουν να κρατήσουν κάποια ελάχιστα έστω ίχνη αξιοπιστίας. Δεν θα τους πίστευε κανένας, αφού η διαπίστωση ότι σε κάθε γειτονιά οι χρυσαυγίτες είναι παντού είναι αναμφισβήτητη.\nΤο γεγονός πάντως ότι μετά από ένα μήνα πλύσης εγκεφάλου από τα ΜΜΕ, η οποία συνεχίζει και η Χρυσή Αυγή αντέχει, αυτό λέει πολλά. Ούτε οι ίδιοι δεν περίμεναν τους κραδασμούς της αντοχή μας. Το ποτάμι δεν γυρίζει πίσω.\n– Κύριε Σπίνο είναι προφανές ότι η δίωξή μας είναι πολιτική και η μεγαλύτερη απόδειξη γι’ αυτό είναι η λύσσα από τα κανάλια και τις φυλλάδες των «νταβατζήδων». Επίσης και η προσπάθειά τους, παραβιάζοντας το σύνταγμα να μας θέσουν εκτός εκλογών. Τα σχέδια τους δεν θα περάσουν.\nΗ «ορχήστρα» πίσω από τις διώξεις μας είναι οι ολιγάρχες – πλουτοκράτες και οι υπάλληλοι τους, που παριστάνουν τους πολιτικούς. Μαζί με αυτούς και κάποιοι δημοσιογράφοι – υπάλληλοι εφημερίδων και καναλιών που για να γίνουν αρεστοί στα αφεντικά τους μας «πυροβολούν» κάθε μέρα.\nPrevious post ← Οι Ευρωπαίοι διαμαρτύρονται για το νεκροταφείο της Μεσογείου – Πέταξαν αβγά στον Μπαρόζο [εικόνες]\nNext post Ορίστε, λύση υπάρχει →


Logistics - LAS Solutions\nΣτη LAS Solutions, στοχεύουμε συνεχώς στην εφαρμογή της εκτενούς εμπειρίας μας στο σχεδιασμό και υποστήριξη εξελιγμένων λύσεων διαχείρισης υλικών. Μεταφέρουμε τα προϊόντα σας στους πελάτες σας ταχύτερα, αποτελεσματικότερα και με τον μικρότερο δυνατό ρίσκο.\nΠαρέχουμε ολοκληρωμένες υπηρεσίες με βάση τη πολύτιμη εμπειρία που έχουμε αποκτήσει σε τεχνολογίες πληροφορικής και αυτοματισμού που μπορούν να καλύψουν τους περισσότερους προμηθευτές στην παγκόσμια αγορά. Επομένως, αυξάνουμε τις επιχειρησιακές επιδόσεις σας, βελτιώνουμε την ταχύτητα και την αξιοπιστία των διαδικασιών σας, ενώ ταυτόχρονα αυξάνουμε την αποτελεσματικότητα κόστους σας.\nΗ εμπειρία μας προέρχεται από διάφορες βιομηχανίες και τεχνολογίες που έχουν σχέση με τη διαχείριση υλικών. Έχουμε εμπλακεί σε διάφορα σύνθετα έργα σχετικά με την εφοδιαστική αλυσίδα αερολιμένων, με αποθήκες χονδρικής και με διαδικασίες παραγωγής. Διαθέτουμε πολύτιμη εμπειρία σε συστήματα πληροφορικής και τεχνολογιών αυτοματισμού, που καλύπτει την πλειονότητα των προμηθευτών της παγκόσμιας αγοράς. Έτσι αυξάνουμε την επιχειρησιακή σας απόδοση, βελτιώνουμε την ταχύτητα και την αξιοπιστία των διαδικασιών σας ενισχύοντας την οικονομική αποδοτικότητά σας.\nΗ προσέγγισή μας είναι απλή και αποτελεσματική:\nΦάση 1 - Οικοδόμηση σχέσης εμπιστοσύνης με τους πελάτες μας\nΞεκινάμε αναπτύσσοντας μια σχέση συνεργασίας με τους πελάτες μας βασισμένη στην επικοινωνία, κατανόηση των αναγκών, των περιορισμών και των στόχων τους.\nΦάση 2 - Μελέτη σκοπιμότητας\nΟι μηχανικοί μας μελετούν διεξοδικά την ανάγκη αλλαγής και προσαρμογής στις νέες τεχνολογίες και διαμορφώνουν λύσεις χρησιμοποιώντας προϊόντα βέλτιστης πρακτικής δικής μας τεχνογνωσίας ή προμηθευτών μας.\nΦάση 3 - Σχεδιασμός λύσης\nΠροτείνουμε εναλλακτικές λύσεις με στόχο τον βέλτιστο σχεδιασμό που να ικανοποιεί τις επιδόσεις και τις λειτουργικές απαιτήσεις. Συνεργαζόμαστε στενά με τον πελάτη σε όλη τη διαδικασία.\nΦάση 4 - Εφαρμογή\nΠαρακολουθούμε και επιβλέπουμε την παράδοση και εγκατάσταση των σχεδιαζόμενων συστημάτων.\nΦάση 5 - Δοκιμή & Μετάβαση σε λειτουργία\nΕλέγχουμε και εγκαθιστούμε σε λειτουργία ολοκληρωμένα συστήματα που διασφαλίζουν ότι όλα τα υπο-συστήματα και οι συνιστώσες της λύσης για το σύστημα εφοδιασμού λειτουργούν σύμφωνα με τις απαιτήσεις του ιδιοκτήτη.\nΦάση 6 – Εκπαίδευση\nΟι μηχανικοί μας θα εκπαιδεύσουν προσεκτικά τους εργαζόμενούς σας στη λειτουργία και συντήρηση των εγκατεστημένων συστημάτων.\nΦάση 7 - Εξυπηρέτηση πελατών\nΤέλος, διασφαλίζουμε ότι η επένδυσή σας θα παραμείνει στη βέλτιστη απόδοση παρέχοντας υπηρεσίες μετά την θέση σε λειτουργία συνοδευόμενες από τεχνική υποστήριξη.


BIODIET | Bioleon\nBrand: Bioleon ΚΩΔΙΚΟΣ: 03759\nBioleon Αποσμητικός Κρύσταλλος Stick 100γρ100% φυσικό, υποαλλεργικό προϊόν, χωρίς αλουμίνιο, οινόπνευμα, συντηρητικά και συνθετικά πρόσθετα. Προσφέρει 24ωρη προστασία.Τι είναι το potassium alum? Είναι ηφαιστειακός κρύσταλλος που μειώνει με φυσικό τρόπο τη δυσάρεστη μυρωδιά που παράγεται κατά την εφί..\nBrand: Bioleon ΚΩΔΙΚΟΣ: 03760\nBioleon Αποσμητικός Κρύσταλλος Stick 50γρ.100% φυσικό, υποαλλεργικό προϊόν, χωρίς αλουμίνιο, οινόπνευμα, συντηρητικά και συνθετικά πρόσθετα. Προσφέρει 24ωρη προστασία.Τι είναι το potassium alum? Είναι ηφαιστειακός κρύσταλλος που μειώνει με φυσικό τρόπο τη δυσάρεστη μυρωδιά που παράγεται κατά την εφί..


Μητρικός θηλασμός: Πώς το μητρικό γάλα ευνοεί εσάς και το μωρό σας;\nΗ Επιστημονική ομάδα του WomanCare.gr με την προσπάθεια που κάνει, συμβάλει στην προώθηση του μητρικού θηλασμού. Σήμερα με αφορμή την Παγκόσμια Οικονομική Κρίση, προστίθεται ένας ακόμη καλός λόγος.\nΟ θηλασμός θα συνεχίσει να ευνοεί το μωρό σας καθώς αυτό θα μεγαλώνει. Επιστημονικές έρευνες έχουν δείξει ότι τα μωρά που έχουν θηλάσει παρουσιάζουν καλύτερη διανοητική ανάπτυξη σε σχέση με άλλα.\nΗ διαφορά αυτή έχει αποδοθεί στην απουσία από κάθε άλλο εναλλακτικό είδος διατροφής, των πολυακόρεστων λιπαρών οξέων μακράς αλύσου (ιδιαίτερα αραχιδονικού και δοκοεξανοϊκού οξέος-DHA) τα οποία είναι απαραίτητα για την ανάπτυξη του νευρικού συστήματος. Τα παιδιά επίσης που στη βρεφική τους ηλικία σιτίστηκαν μόνο με εναλλακτικά είδη διατροφής είναι σε μεγαλύτερο κίνδυνο για την εμφάνιση εκζέματος, διαβήτη, καθώς και υψηλότερης αρτηριακής πίεσης από αντίστοιχα παιδιά που σιτίστηκαν με θηλασμό.\nΤο δικό σας γάλα είναι ιδανικό για το μωρό σας, καθώς η σύνθεσή του προσαρμόζεται έτσι ώστε να καλύπτει τις ιδιαίτερες και διαρκώς μεταβαλλόμενες ανάγκες του.\nΓια τα περισσότερα μωρά, το μητρικό γάλα από μόνο του είναι επαρκές ώστε να καλύψει τις διατροφικές του ανάγκες περίπου έως την ηλικία των 6 μηνών!


Αγαπητοί γονείς \_κηδεμόνες\nΓια ακόμα μία χρονιά τα σχολεία άνοιξαν με τεράστιες ελλείψεις. Έτσι είχαμε πάλι κενά στους εκπαιδευτικούς στα σχολεία, το ωρολόγιο πρόγραμμα δεν ήταν ολοκληρωμένο, δεν λειτούργησε το ολοήμερο, δεν είχαν τοποθετηθεί οι εκπαιδευτικοί της Ειδικής Αγωγής για παράλληλη στήριξη, δεν ξεκίνησαν όλα τα τμήματα ένταξης. Και όλα αυτά ενώ η νέα ηγεσία του Υπουργείου, συνεχίζοντας με επιτυχία στα μονοπάτια της κυβέρνησης ΣΥΡΙΖΑ, δήλωνε “υπερήφανη” κατά το άνοιγμα των σχολείων κάνοντας λόγο για «κανονικότητα» και για σχολεία που λειτουργούν ήδη από την πρώτη μέρα.\nΈνα μήνα μετά την έναρξη και η «κανονικότητα» διατηρεί ακόμα κλειστά ολοήμερα, διάσπαρτα κενά παντού και το πρόγραμμα των περισσότερων σχολείων στον αέρα!\nΠοια είναι σήμερα η πραγματικότητα στα σχολεία:\nΤεράστιες είναι οι ελλείψεις στις ξένες γλώσσες σε όλη την Πρωτοβάθμια εκπαίδευση και στη βασική γλώσσα, τα Αγγλικά καθώς και πολλά παιδιά κινδυνεύουν να χάσουν τη δεύτερη ξένη γλώσσα που έχουν ξεκινήσει από την προηγούμενη χρονιά,\nΤεράστιες είναι οι ελλείψεις σε ειδικότητες στο βασικό ωρολόγιο πρόγραμμα όπως\nΓυμναστικής, Εικαστικών, Μουσικής, Πληροφορικής\nΑποτέλεσμα όλων των παραπάνω ελλείψεων είναι πολλά τμήματα ολοήμερου να είναι κλειστά ή να καλύπτονται τα μισά παιδιά των σχολείων κυρίως χάρη στην αυτοθυσία κάποιων εκπαιδευτικών\nΗ πρωινή ζώνη είναι ζητούμενο\nΣτην παράλληλη στήριξη ένας εκπαιδευτικός αντιστοιχεί σε 1 -3 μαθητές και το Υπουργείο πανηγυρίζει αφού στην προηγούμενη χρονιά ένας εκπαιδευτικός αναλογούσε σε 2 – 5 μαθητές!!!!\nΣτη Δευτεροβάθμια η κατάσταση είναι ακόμα χειρότερη!!!!! Ένα μήνα μετά την έναρξη και σε μεγάλο αριθμό σχολείων τα παιδιά δεν έχουν ξεκινήσει Μαθηματικά, Φυσική, Χημεία, Βιολογία, Κοινωνιολογία και μια σειρά ακόμα μαθήματα. Φυσικά η εικόνα δεν είναι πραγματική αφού με τις αναθέσεις καλύπτονται πολλά περισσότερα κενά. Έτσι συνεχίζουν τα παιδιά να διδάσκονται Βιολογία και Χημεία από το Φυσικό, Ιστορία από τον εκπαιδευτικό των Γαλλικών……. Και οι εκπαιδευτικοί να μοιράζονται ανάμεσα σε σχολεία που είναι ανέφικτο να καλύψουν μέσα στην ίδια ημέρα.\nΣχολεία όπου υπάρχουν 20 – 25 παιδιά με γνωματεύσεις για μαθησιακές δυσκολίες και δεν υπάρχουν τμήματα ένταξης.\nΌσο για τα Νηπιαγωγεία, η υποβαθμισμένη κτηριακή υποδομή τείνει να γίνει κανόνας. Σα παιδιά στοιβάζονται σε κάθε μορφής αίθουσα, ακόμα υπάρχουν μεγάλες ελλείψεις, ενώ στην πράξη καταργείται ο αριθμός των 22 παιδιών ανά τμήμα με την ανοχή του Υπουργείου!!!!\nΔεν υπάρχει καμία μέριμνα για την κάλυψη των αναγκών σε βοηθητικό προσωπικό. Υπεράριθμα σχολεία με ένα εργαζόμενο στην καθαριότητα με συμβάσεις έργου, καμία πρόβλεψη για την σίτιση σε ολοήμερα και νηπιαγωγεία. Και σε όλα αυτά καλούνται οι γονείς να πληρώσουν για ακόμα μια φορά.\nΑυτή είναι η κανονικότητά που μας καλούν να αποδεχθούμε!!!!!\nΔεν συμβιβαζόμαστε με την ακριβοπληρωμένη μόρφωση που και αυτή δίνεται κουτσουρεμένη, με την κατάσταση στην οποία έχουν φέρει τις οικογένειες μας με τους φόρους, τα χαράτσια, τις μειώσεις σε μισθούς και συντάξεις, τις αυξήσεις στα βασικά αγαθά, την ανεργία να σπάει κόκαλα, την απληρωσιά σε δεδουλευμένα κ.ά.\nΔεν συμβιβαζόμαστε με το σχολείο «που μας κοιτά στην τσέπη», άλλα θέλουμε το σχολείο που θα τα μορφώνει ολόπλευρα, χωρίς διακρίσεις. Σο σχολείο που θα θέτει τις βάσεις για τη ολόπλευρή και υψηλού επιπέδου μόρφωση τους, που θα δίνει ώθηση στην πρωτοβουλία, στην εφευρετικότητα και θα προωθεί την κρητική σκέψη.\nΑπαιτούμε εδώ και τώρα να καλυφθούν όλα τα κενά!\nΜόνιμες προσλήψεις των πάνω από 33.000 αναπληρωτών εκπαιδευτικών, που δουλεύουν ως και 18 χρόνια ως αναπληρωτές, για να καλυφθούν οι άμεσες ανάγκες των σχολείων!\nΆμεση πρόσληψη όλου του βοηθητικού προσωπικού για την σωστή λειτουργία όλων των σχολείων (καθαρίστριες – τραπεζοκόμοι – φύλακες)\nΝα σταματήσουν τα σχολεία να λειτουργούν με εργαζόμενους με προσωρινές σχέσεις εργασίες\nTags: Ομοσπονδία ΓονέωνΠεριφερεια Αττικής


Μιχάλης Σαμπατακάκης: Για ένα νέο συμβιβασμό Δημοκρατίας και Αγοράς\nΜιχάλης Σαμπατακάκης, εφημεριδα ΤΩΝ ΣΥΝΤΑΚΤΩΝ, 21/07/2018\nO Ερικ Χομπσμπάουμ τιτλοφόρησε το σημαντικό βιβλίο του «Η εποχή των άκρων» με τον υπότιτλο «Ο Σύντομος Εικοστός Αιώνας 1914-1991».\nΧαρακτηρίζει τον εικοστό αιώνα ως σύντομο, αφού τον βάζει να ξεκινάει με τον 1ο Μεγάλο Πόλεμο το 1914, να συμπεριλαμβάνει τον 2ο Μεγάλο Πόλεμο το 1939-1945 και στη συνέχεια τον Ψυχρό Πόλεμο και ο αιώνας να τελειώνει με τη σοβιετική κατάρρευση το 1991.\nΣτη διάρκειά του παρακολουθούμε την πορεία της μεγάλης αφήγησης του σοσιαλισμού και κομμουνισμού και την ένοπλη ήττα του φασισμού.\nΠαραδοξολογώντας θα χαρακτήριζα τον 20ό αιώνα, όχι ως «Σύντομο Αιώνα» από το 1914 ώς το 1991, αλλά ως «Μακρύ Εικοστό Αιώνα» που φτάνει σχεδόν μέχρι τις μέρες μας!\nΤι εννοώ: οι πολιτικές οικογένειες που μας κληροδότησε ο 20ός αιώνας αναδιαμορφώνονται και σήμερα, στη σχετικά προχωρημένη φάση του 21ου αιώνα.\nΘα μου πείτε ότι είναι αναμενόμενη η διατήρηση της διάκρισης Αριστεράς - Δεξιάς, αφού συνεχίζει να υπάρχει ο καπιταλισμός. Ομως το σκηνικό είναι πιο πολύπλοκο, αφού πια υπάρχει η παγκοσμιοποίηση.\nΗ συντηρητική πολιτική οικογένεια παραμένει μεγάλη στην Ευρώπη, αλλά είναι εξαιρετικά ανομοιογενής, με την εθνικιστική και ευρωσκεπτικιστική αντίληψη να ισχυροποιείται.\nΗ σοσιαλδημοκρατική πολιτική οικογένεια βρίσκεται σε κρίση, κυρίως από πλευράς μεγέθους, αλλά και από ανομοιογένεια. Με πολυετή παράδοση υποταγής στις νεοφιλελεύθερες απόψεις, αλλά όμως πια και σοβαρές αντιστάσεις.\nΗ αριστερή πολιτική οικογένεια χαρακτηρίζεται από περιορισμένη εμβέλεια αλλά και σοβαρά διαφορετικές απόψεις σχετικά με τα ευρωπαϊκά ζητήματα. Και σε αυτήν έχουν αναπτυχθεί σοβαρές ευρωσκεπτικιστικές απόψεις.\nΜέσα στις παλιές πολιτικές οικογένειες της Ευρώπης, αλλά και έξω από αυτές, αυτόνομα δηλαδή, διαμορφώνονται τα ισχυρά ρεύματα του ευρωσκεπτικισμού αλλά και της Ακροδεξιάς.\nΤέλος, με ιδιαιτερότητα, γιατί αποτελεί μόνο γαλλικό φαινόμενο και όχι ευρωπαϊκή οικογένεια επί του παρόντος, διαμορφώνεται το νέο Κέντρο με τον Μακρόν, κυρίως εις βάρος του Σοσιαλιστικού Κόμματος.\nΗ αναδιαμόρφωση του κομματικού χάρτη που μας κληροδότησε ο 20ός αιώνας στην Ευρώπη, με αναλογίες και στις ΗΠΑ, θα κρατήσει προφανώς κι άλλο μέσα στον 21ο αιώνα.\nΓιατί έκανα αυτή την εισαγωγική παρατήρηση; Αφού ο τίτλος της συζήτησής μας είναι «Προοδευτικές συγκλίσεις σε Ελλάδα και Ευρώπη», θα πρέπει να δούμε τον χάρτη των πολιτικών δυνάμεων και κυρίως θα πρέπει να δούμε τα κρίσιμα πολιτικά ζητήματα στα οποία πρέπει να γίνουν συγκλίσεις των αντίστοιχων πολιτικών δυνάμεων.\nΣυνολικά ο χάρτης της Ευρώπης γέρνει προς δεξιά, ακροδεξιά, εθνικιστικά και ευρωσκεπτικιστικά. Αυτό, μαζί με τον Τραμπ στις ΗΠΑ, πρέπει να οδηγήσει σε νέο πολιτικό σχέδιο για την Ευρώπη!\nΟι σημερινοί Λουδίτες της Πολιτικής, ο Τραμπ, η Λεπέν, μας καλούν να λύσουμε τα προβλήματα με εθνικο-κρατικό προστατευτισμό, ενω ο Μελανσόν προσπαθεί να διαγράψει τον Τσίπρα Οι σημερινοί Λουδίτες της Πολιτικής, ο Τραμπ, η Λεπέν, μας καλούν να λύσουμε τα προβλήματα με εθνικο-κρατικό προστατευτισμό, ενω ο Μελανσόν προσπαθεί να διαγράψει τον Τσίπρα |\nΙσχυρίζομαι ότι το μέγιστο πολιτικό ζήτημα τις τελευταίες δεκαετίες στον πλανήτη είναι η απόλυτη κυριαρχία της Αγοράς. Η λήψη δηλαδή των σημαντικών αποφάσεων έξω από τον χώρο της δημοκρατίας και της πολιτικής. Αυτό οξύνει με οριακό πια τρόπο τα προβλήματα που έχει δημιουργήσει ο καπιταλισμός στον πλανήτη!\nΣε κάθε περίπτωση δεν είναι αυτό το οποίο θέλει, επιθυμεί, η τεράστια πλειοψηφία των ανθρώπων, εκτός από μια μικρή μειοψηφία τους.\nΑπό εδώ προκύπτει το κορυφαίο ζήτημα της δημοκρατίας. Τι θέλουν οι πολλοί. Οι πάρα πάρα πολλοί.\nΘα μου πείτε, πάντα έτσι ήταν ανά τους αιώνες! Πράγματι έτσι ήταν, όμως είναι αυτονόητα απόλυτα αναγκαίο να γνωρίζουμε ποιο είναι το αίτημα των πάρα πολλών σε αυτή τη φάση της ανθρώπινης ιστορίας.\nΙσχυρίζομαι ότι το αίτημα σε αυτή τη φάση της ανθρώπινης ιστορίας είναι η ανάγκη δημοκρατικού έλεγχου της άναρχης παγκοσμιοποίησης, η ανάγκη συλλογικής διακυβέρνησης, η ανάγκη μιας νέας ισορροπίας, ενός νέου συμβιβασμού Δημοκρατίας και Αγοράς. Αυτό είναι και το πεδίο αντιμετώπισης του νεοφιλελευθερισμού.\nΑπέναντι σε αυτό το κορυφαίο ζήτημα, σε αυτή την απόλυτη ανάγκη, μπορούν να αναπτυχθούν και στο πεδίο της θεωρίας και στο πεδίο της πολιτικής πρακτικής δύο διαφορετικές στρατηγικές.\nΗ μία είναι η άμυνα απέναντι στην παγκόσμια απόλυτη κυριαρχία της Αγοράς, με εθνικο-κρατικό προστατευτισμό. Είναι δημοφιλής γιατί είναι εύπεπτη.\n«Πρώτα οι ΗΠΑ». «Πρώτα η Γαλλία». «Πρώτα η Ουγγαρία, η Πολωνία, η Ολλανδία, η Ιταλία». Μακάρι όμως να ήταν τόσο απλά τα πράγματα.\nΠοτέ τα προβλήματα που δημιουργούσε μια νέα φάση της ανθρωπότητας δεν λύθηκαν με επιστροφή σε προηγουμένη φάση. Τα προβλήματα που δημιουργούσε η εκβιομηχάνιση δεν λύθηκαν με καταστροφή των μηχανών. Ετσι τα προβλήματα ανεργίας που δημιούργησε η βιομηχανική επανάσταση στις αρχές του 19ου αιώνα στους εργάτες της κλωστοϋφαντουργίας στη Βρετανία δεν λύθηκαν φυσικά από τους Λουδίτες εργάτες που κατέστρεφαν με τσεκούρια και σφυριά τις μηχανές αυτόματης ύφανσης.\nΟι σημερινοί Λουδίτες της Πολιτικής, ο Τραμπ, η Λεπέν, ο Ορμπαν, μας καλούν να λύσουμε τα προβλήματα που δημιουργεί η παγκοσμιοποίηση με εθνικο-κρατικό προστατευτισμό. Με επιστροφή προς τα πίσω. Ομως, πέρα από τη μη επίλυση των προβλημάτων με αυτή τη μέθοδο, οι κίνδυνοι είναι τραγικά μεγαλύτεροι.\nΤο «Πρώτα οι ΗΠΑ», «Πρώτα η Κίνα», «Πρώτα η Ρωσία» «Πρώτα η Γαλλία», «Πρώτα η Ιταλία» αποπνέει την παλιά βρόμικη μυρωδιά των Μεγάλων Πολέμων.\nΗ στρατηγική του εθνικο-κρατικού προστατευτισμού, εκτός από λαθεμένη, κυρίως είναι πολύ επικίνδυνη!\nΕτσι περνάμε στην άλλη στρατηγική αντιμετώπισης του μείζονος προβλήματος της παγκόσμιας, απόλυτης κυριαρχίας της Αγοράς.\nΑπέναντι λοιπόν στην παγκόσμια, απόλυτη κυριαρχία της Αγοράς θα πρέπει να αναπτύξουμε παγκόσμιους κανόνες δημοκρατίας και πολιτικής, που θα εξισορροπούν την απόλυτη κυριαρχία της Αγοράς. Είναι εύκολο αυτό; Φυσικά όχι! Αλλά είναι το μόνο!\nΕίναι προφανές ότι η επιβολή δημοκρατικών κανόνων εξισορρόπησης στην παγκόσμια απόλυτη κυριαρχία της Αγοράς δεν μπορεί να γίνει από μικρούς οικονομικά εθνικούς σχηματισμούς.\nΜόνο από πολύ μεγάλους που μάλιστα θα έχουν και επίγνωση του ρόλου τους. Εδώ βρίσκεται ο ρόλος της Ευρώπης! Είναι ο μόνος μεγάλος σχηματισμός που θα μπορούσε να συμβάλει σε μια τέτοια στρατηγική δημοκρατικού ελέγχου, απέναντι στην απόλυτη κυριαρχία της Αγοράς.\nΕκτός από το μεγάλο οικονομικό μέγεθος, έχει και την αντίστοιχη πολιτική κουλτούρα και εννοώ αυτή που αναπτύχθηκε μετά τον 2ο Παγκόσμιο Πόλεμο στην Ευρώπη, με όχημα την ευρωπαϊκή ενοποίηση και στη βάση των παραδόσεων του ευρωπαϊκού πολιτισμού των προηγούμενων αιώνων, μέρος των οποίων ήταν και οι έννοιες της Δημοκρατίας και της Αριστεράς.\nΕίναι έτοιμη σήμερα η Ευρώπη να παίξει έναν τέτοιο ρόλο; Προφανώς όχι! Ομως αυτό πρέπει να αποτελέσει το κυρίως ζητούμενο.\nΗ Ευρώπη βρίσκεται σε κρίση. Υποχωρεί το ευρωπαϊκό κοινωνικό μοντέλο, η Ευρώπη της αλληλεγγύης και της συνοχής. Για τους πολίτες, λιτότητα και ανεργία. Στη χώρα μας αυτά βιώθηκαν δραματικά. Σήμερα η Ευρώπη είναι λιγότερο ελκυστική από ποτέ. Αυτό όμως είναι το αποτέλεσμα της κυριαρχίας του πολιτικού σχεδίου της ευρωπαϊκής Δεξιάς τις τελευταίες δεκαετίες.\nΩς Ευρωπαίος αριστερός επιδιώκω να συμμετέχω σ’ ένα εναλλακτικό δημοκρατικό σχέδιο, που θα επιζητεί να γίνει πλειοψηφικό με τις αναγκαίες συμμαχίες, να υπερισχύσει και να επαναθεμελιώσει βαθμιαία την Ευρώπη.\nΕίμαι αντίθετος στην αντίληψη εθνικής περιχαράκωσης. Είναι το πολιτικό σχέδιο της Ακρας Δεξιάς κυρίως. Είναι το ίδιο με το πολιτικό σχέδιο του Τραμπ για τις ΗΠΑ.\nΓια να μπορέσει η Ευρώπη να παίξει τον ευεργετικό ρόλο της απέναντι στο κρίσιμο φαινόμενο της απόλυτης κυριαρχίας της Αγοράς, στην ανάγκη δημοκρατικού ελέγχου της άναρχης παγκοσμιοποίησης, στην ανάγκη μιας νέας ισορροπίας, ενός συμβιβασμού Δημοκρατίας και Αγοράς, θα πρέπει να είναι ενωμένη. Η πορεία της πολιτικής ενοποίησης της Ευρώπης καθίσταται έτσι το κρίσιμο ζήτημα για τον πλανήτη.\nΟμως απέναντι στο μείζον κρίσιμο ζήτημα η κομματική γεωγραφία στην Ευρώπη είναι πολύπλοκη. Ενώ είναι απλό ότι είμαστε εναντίον της Λεπέν, εναντίον της Λέγκας του Βορά, εναντίον του Ορμπαν, εναντίον των Συντηρητικών στην Αγγλία, θα πρέπει να κατανοήσουμε ότι είμαστε και εναντίον στα δήθεν αριστερόστροφα λαϊκιστικά, ευρωσκεπτικιστικά 5 Αστέρια στην Ιταλία αλλά και στον ευρωσκεπτικιστή Μελανσόν.\nΜα αυτός είναι αριστερός, θα μου πείτε! Ε λοιπόν και ο Μπρέζνιεφ, ο Πολ Ποτ και όλοι οι ηγέτες του σοβιετικού κομμουνισμού, αλλά και αντίστοιχοι στη Δυτική Ευρώπη, αυτοονομάζονταν αριστεροί.\nΚαι εμείς, αριστεροί στις φυλακές, με απόλυτη καθαρότητα, τους θεωρούσαμε αντιπάλους μας. Δεν υπήρχε, ούτε υπάρχει και σήμερα μια Αριστερά.\nΕίμαστε μαζί με εκείνους τους αριστερούς της ευρείας Αριστεράς στην Ευρώπη που υπηρετούν το σχέδιο της ευρωπαϊκής ενοποίησης.\nΚαι είμαστε έτοιμοι, όπως ο Μπερλινγκουέρ στον Ιστορικό Συμβιβασμό, μετά δηλαδή το πραξικόπημα της Χιλής και στη βάση της ανάγκης υπεράσπισης της δημοκρατίας να συνεργαστούμε και με τις άλλες πολιτικές δυνάμεις που έχουν παρόμοιο δημοκρατικό πολιτικό σχέδιο. Το πολιτικό σχέδιο της ευρωπαϊκής Αριστεράς δεν είναι προφανώς η σοσιαλιστική Ευρώπη.\nΕίναι ένα δημοκρατικό πολιτικό σχέδιο ευρωπαϊκής ενοποίησης και ευεργετικού ρόλου της Ευρώπης απέναντι στην απόλυτη κυριαρχία της Αγοράς στον πλανήτη και υπέρ μιας νέας ισορροπίας Δημοκρατίας και Αγοράς, που απαντάει έτσι στα προβλήματα του νεοφιλελευθερισμού.\nΗ δική μας Αριστερά πρέπει να είναι η επισπεύδουσα σε ένα τέτοιο πολιτικό σχέδιο. Ετσι ήταν πάντα. Και στην Ευρώπη ο ευρωκομμουνισμός και στην Ελλάδα η Ανανεωτική Αριστερά.\nΝομίζω πως η GUE, με ισχυρό τον Μελανσόν να προσπαθεί να διαγράψει τον Τσίπρα, δεν είναι το κατάλληλο πολιτικό όχημα.\nΟ Μελανσόν υπηρετεί ένα πολιτικό σχέδιο που επισπεύδουσα είναι η Ακροδεξιά, δηλαδή η Λεπέν. Αντίθετα πρέπει να εργαστούμε για τη μεγαλύτερη ενίσχυση των δεσμών και την ισχυροποίηση του Ευρωπαϊκού Προοδευτικού Φόρουμ, στο πλαίσια του οποίου συζητάμε σήμερα και το οποίο συμπεριλαμβάνει αριστερούς ευρωπαϊστές, αριστερούς σοσιαλδημοκράτες και αριστερούς Πράσινους. Στην πορεία θα μπορούσε να γίνει η Νέα Ευρωπαϊκή Αριστερά.\nΑνασυνθέτοντας ως νέο πολιτικό υποκείμενο τον παραδοσιακό ιστορικό διχασμό της Αριστεράς, όπως ήταν και ο ιδρυτικός στόχος του Συνασπισμού.\nΑυτή η ομάδα θα μπορούσε να είναι η επισπεύδουσα στο νέο πολιτικό σχέδιο για την Ευρώπη. Ανοιχτή σε συνεργασίες προς τους σοσιαλδημοκράτες συνολικά, τους Πράσινους συνολικά, αλλά και το Κέντρο του Μακρόν, καθώς και με τμήματα της Δεξιάς, δηλαδή τη φιλελεύθερη Κεντροδεξιά, αν αυτή αποχωριστεί ακροδεξιούς, εθνικιστές και ευρωσκεπτικιστές που υπάρχουν στους κόλπους της Δεξιάς.\nΤο πολιτικό μας σχέδιο της ευρωπαϊκής ενοποίησης και του δημοκρατικού ελέγχου της παγκοσμιοποίησης πρέπει να γίνει πλειοψηφικό στην Ευρώπη, νικώντας τον εθνικισμό σε αυτήν!\n- Ουτοπικά όνειρα, μου έλεγε ένας αγαπητός φίλος!\n- Ομως υπάρχει κανένα άλλο πολιτικό σχέδιο;\nΛίγα λόγια για την Ελλάδα. Σε επομένη ευκαιρία περισσότερα.\nΔύο κορυφαία γεγονότα, στην ίδια χρονική περίοδο! Το τέλος των μνημονίων και η επίλυση του Μακεδονικού! Το ένα εκκρεμεί μια δεκαετία και το άλλο τρεις δεκαετίες!\nΘέλω να είμαι δίκαιος. Και στα δύο πρωταγωνιστής είναι ο Αλέξης Τσίπρας. Δεν ξέρω τι θα καταφέρει μετά τον Αύγουστο, μετά τη λήξη των μνημονίων δηλαδή. Φοβάμαι μάλιστα ότι δεν είναι έτοιμος.\nΟμως με εντυπωσίασε με την τόλμη του στη λύση του Μακεδονικού. Οταν μάλιστα απέναντι του υπήρχε η θλιβερή φιγούρα του Κυριάκου Μητσοτάκη, με φουστανέλα και περικεφαλαία! Μετακινώντας το κόμμα του προς τον εθνικισμό, τον λαϊκισμό και την Ακροδεξιά.\nΤι απογοήτευση για τους δημοκράτες της Δεξιάς, που χάρηκαν για την εκλογή του, με προφίλ φιλελεύθερου. Ενεδύθη ρούχα εθνολαϊκιστή. Και στην πολιτική όταν λες εθνολαϊκιστικές ανοησίες επηρεάζοντας τμήμα της κοινωνίας, τότε είσαι εν τοις πράγμασι εθνολαϊκιστής.\nΕρχομαι στα δύσκολα. Και για τη χώρα, και για την Αριστερά, και για τον Αλέξη Τσίπρα.\nΤο τέλος των μνημονίων μάς εισάγει σε νέα πολιτική περίοδο, ριζικά διαφορετική από την προηγούμενη.\nΜπορεί να μην είναι του ίδιου μεγέθους προφανώς, όμως τέλος περιόδου στη χώρα μας και είσοδο σε νέα περίοδο είχαμε το 1944 με το τέλος του Μεγάλου Πολέμου, το 1949 με το τέλος του εμφυλίου πολέμου και το 1974 με το τέλος της δικτατορίας. Καθώς επίσης και με την ένταξη στην ΕΟΚ, στην Ε.Ε. και στη ζώνη του ευρώ.\nΤο τέλος των μνημονίων δεν είναι του ίδιου μεγέθους με αυτά τα γεγονότα. Είναι όμως και αυτό είσοδος σε νέα πολιτική περίοδο για τη χώρα. Και προφανώς απαιτεί νέο πολιτικό σχέδιο. Αυτό είναι η πρόκληση για την Αριστερά.\nΣε τι πρέπει να απαντά το νέο πολιτικό σχέδιο:\nΠαραγωγική ανασυγκρότηση της χώρας. Ανάπτυξη με κοινωνική συνοχή.\nΔημοκρατική ανάταση στην κοινωνία.\nΔημιουργία δημοκρατικού-προοδευτικού πόλου στην Ελλάδα που θα υπηρετεί τα πιο πάνω.\nΣυμβολή στη διαμόρφωση νέου δημοκρατικού σχεδίου για την Ευρώπη, όπως περιγράφηκε νωρίτερα.\nΙσχυρή συμβολή στη διαμόρφωση αντίστοιχου δημοκρατικού-προοδευτικού πόλου στην Ευρώπη, ανοιχτού σε δημοκρατικές συμμαχίες.\nΩς αριστεροί, δημοκράτες και Ευρωπαίοι καλούμαστε να απαντήσουμε σ’ αυτή την πρόκληση της ιστορίας μας!


klmk.gr – Καλλιπάτειρα\nΗ Καλλιπάτειρα ήταν κόρη του ξακουστού ολυμπιονίκη στην πυγμαχία Διαγόρα απο την ρόδο. ο οποίος απο την πλευρά της μητέρας του καταγόταν απο τον μεσσήνιο ήρωα Αριστομένη. Τα αδέλφια της – Ακουσίλαος, Δαμάγητος και Δωριεύς – ήταν επίσης Ολυμπιονίκες. Όταν ο γιος της Καλλιπάτειρας Πεισίδωρος θα έπαιρνε μέρος στους Ολυμπιακούς Αγώνες, η επιθυμία της να τον δει να αγωνίζεται ήταν μεγάλη. Υπήρχε όμως αυστηρός Ολυμπιακός νόμος να μην μπορούν οι γυναίκες να παρακολουθήσουν τους αγώνες. Αν συνέβαινε κάτι τέτοιο, θα έπρεπε να τις γκρεμίσουν από το ψηλό βουνό Τυπαίο για τιμωρία.\nΚαι η απειλή του θανάτου ακόμη δεν εμπόδισε τη λαχτάρα της μάνας να αντικρίσει το παιδί της νικητή.\nΗ Καλλιπάτειρα δεν υπολόγισε τον κίνδυνο. Ντύθηκε γυμναστής και μαζί με το πλήθος μπήκε μέσα στο στάδιο απαρατήρητη. Όταν ο γιος της τελικά κατάφερε να νικήσει, η μητέρα του συγκινήθηκε τόσο πολύ που έτρεξε να τον αγκαλιάσει με λατρεία. Ο μανδύας της όμως έπεσε και αποκαλύφθηκε η γυναικεία της φύση. Αμέσως τότε συνελήφθη. Η τιμωρία θα έπρεπε να είναι θάνατος.\nΠαρ’ όλα αυτά της δώσανε χάρη, επειδή η οικογένεια της ήταν φημισμένη. Η Καλλιπάτειρα γλίτωσε από βέβαιο θάνατο. Ακόμη και οι νόμοι λύγισαν μπροστά σε μία τόσο καταξιωμένη οικογένεια, μια οικογένεια Ολυμπιονικών.\nύμνος χρυσός, του ἀθάνατου Πινδάρου.»\nΛίγο πριν τους πρώτους σύγχρονους Ολυμπιακούς Αγώνες (1896) λοιπόν ο Μαβίλης εμπνέεται από ένα περιστατικό των αρχαίων αγώνων που αποδεικνύει την ανώτερη αξία των Ολυμπιακών η οποία δίνει άφθαρτη τιμή στον ολυμπιονίκη και την οικογένειά του. Η αξία αυτή αποδεικνύεται από τη λαχτάρα της Καλλιπάτειρας να βρεθεί ανάμεσα στο κοινό αλλά και της εξαίρεσης που απαιτεί και της γίνεται, εξαιτίας των αθλητικών επιτευγμάτων της οικογένειας της.\nΠάνω στους στίχους του Λορέντζου Μαβίλη στηρίχθηκς και το δρώμενο της Καλλιπάτειρας που παρουσιάστηκε στο εκκλησιαστήριο της αρχαίας Μεσσηνης.


Με θάρρος: ΟΛΥΜΠΙΑΚΟΣ: Υπόκλιση από ΟΥΕΦΑ\nΟΛΥΜΠΙΑΚΟΣ: Υπόκλιση από ΟΥΕΦΑ\nΥπόκλιση της ευρωπαϊκής ομοσπονδίας ποδοσφαίρου στον... κυρίαρχο, όπως τον χαρακτηρίζει, εντός των συνόρων, Ολυμπιακό. Εκτενές αφιέρωμα με αφορμή τη σεζόν που ολοκληρώθηκε φιλοξενεί την Παρασκευή στην επίσημη ιστοσελίδα της η ΟΥΕΦΑ. Στο κείμενο, γίνεται αναφορά στην κατάκτηση του τίτλου από τον Ολυμπιακό, ο οποίος ήταν ο 37ος στην ιστορία του και 12ος τα 13 τελευταία χρόνια. Γράφει επίσης για την αποχώρηση του Ερνέστο Βαλβέρδε από την τεχνική ηγεσία, ενώ αναφέρεται στο γεγονός ότι ο Ολυμπιακός δεν έχασε κανένα παιχνίδι με ΑΕΚ, ΠΑΟ και ΠΑΟΚ. Παράλληλα επισημαίνει ότι οι Πειραιώτες στο δεύτερο μισό του πρωταθλήματος αναγκάστηκαν να παίξουν χωρίς τον Ντάρκο Κοβάσεβιτς λόγω του προβλήματος υγείας. Η ΟΥΕΦΑ αναφέρεται και στον συναρπαστικό τελικό του Κυπέλλου που επίσης κατέληξε σε ερυθρόλευκα χέρια.\nΗ ευρωπαϊκή ομοσπονδία, επίσης θεωρεί κορυφαίο παίκτη του πρωταθλήματος που ολοκληρώθηκε τον Λουτσιάνο Γκαλέτι. Ο Αργεντίνος αναδείχτηκε πρώτος σκόρερ μαζί με τον Μπλάνκο, αλλά σύμφωνα με την ΟΥΕΦΑ ήταν ο ποδοσφαιριστής που έκανε την διαφορά στην Σούπερ Λίγκα. Ως σημαντικότερο τέρμα του Αργεντίνου ψηφίζει το γκολ που σημείωσε στο 0-1 επί της ΑΕΚ στο ΟΑΚΑ, ενώ γράφει χαρακτηριστικά ότι είναι από τους αγαπημένους παίκτες των οπαδών του Ολυμπιακού.\nΗ ΟΥΕΦΑ δεν παρέλειψε να αναφερθεί ούτε στην αποχώρηση του Πρέντραγκ Τζόρτζεβιτς για τον οποίο σημειώνει ότι σταμάτησε την ποδοσφαιρική του καριέρα στα 36 του κάνοντας ρεκόρ κατάκτηση τίτλων, αφού πήρε δώδεκα πρωταθλήματα. Γράφει επίσης ότι ο Τζόλε αγωνίστηκε στον Ολυμπιακό από το 1996 όταν και πήρε μεταγραφή από τον Πανηλειακό. Κλείνοντας το αφιέρωμα στην ελληνική ποδοσφαιρική πραγματικότητα χρησιμοποιεί μία δήλωση που είχε κάνει ο Ερνέστο Βαλβέρδε κατά την διάρκεια της σεζόν. Στο τέλος, έχει μία δήλωση του Ερνέστο Βαλβέρδε, που αναφέρει: "Μερικοί θεωρούν ότι οι τίτλοι που δεν τους περιμένεις είναι πιο σημαντικοί, αλλά για μένα είναι πιο ικανοποιητικό να παίρνεις αυτούς που αναμένεται να πάρεις, διότι έχεις να αποδείξεις γιατί είσαι το φαβορί και οι αντίπαλοι να θέλουν να σε ξεπεράσουν και να «κλέψουν» το... στέμμα σου».\nΑναρτήθηκε από Με θάρρος στις 9:12 π.μ.\nΕτικέτες ΑΘΛΗΤΙΣΜΟΣ, ΟΛΥΜΠΙΑΚΟΣ


Δέσμευση Κοντοζαμάνη για επίλυση των ανεξόφλητων εφημεριών εργαζομένων του ΕΚΕΠΥ - Simerinos.gr\nΔέσμευση Κοντοζαμάνη για επίλυση των ανεξόφλητων εφημεριών εργαζομένων του ΕΚΕΠΥ\nΤο θέμα έθεσε ο βουλευτής της ΝΔ, α’ αντιπρόεδρος της Βουλής, Νικήτας Κακλαμάνης, ο οποίος με επίκαιρη ερώτησή του, επισήμανε πως, αν και έχουν τηρηθεί όλες οι προβλεπόμενες διαδικασίες, εντούτοις οι αποζημιώσεις των απασχολουμένων στο ΕΚΕΠΥ, για το διάστημα από τον Οκτώβριο του 2014 έως τον Αύγουστο του 2015, καταβλήθηκαν μόνο σε ποσοστό 20% της συνολικής εκκρεμούς οφειλής τον Δεκέμβριο του 2015. Για την κάλυψη εφημεριών, τα συνολικά οφειλόμενα τα ποσά ήταν 623.000 ευρώ.\nΜέχρι σήμερα έχει αποδοθεί στους δικαιούχους ένα μέρος του ποσού, ύψους 124.000 ευρώ, και το ανεξόφλητο ανέρχεται περίπου σε 498.000. Επιπλέον, παραμένει σε εκκρεμότητα η καταβολή των εφημεριών Ιουλίου 2017 ποσού 43.000 ευρώ. Επομένως, η συνολική οφειλή στους ιατρούς και λοιπό προσωπικό του ΕΚΕΠΥ ανέρχεται περίπου σε μισό εκατομμύριο, δηλαδή 542.000 ευρώ.\nΠροηγούμενο άρθροΣυντάξεις : Οι Ποιοι πληρώνονται σήμερα – Δείτε τις ημερομηνίες\nΕπόμενο άρθροΑρης : Έφτασε στη Θεσσαλονίκη ο Μήτρογλου


Brucci's Pizza, Παραλία Ponte Vedra - Κριτικές εστιατορίων - TripAdvisor\nBrucci's Pizza, Παραλία Ponte Vedra\nΝο 38 από 68 Εστιατόρια - Παραλία Ponte Vedra\n880 Highway A1A, Suite #8, Παραλία Ponte Vedra, FL 32082\nΥπέροχο λευκό τυρί πίτσα\nΤο κοτόπουλο ranch και το λευκό τυρί πίτσες ήταν τέλεια. Οι τιμές, όχι και τόσο πολύ. Το φαγητό ήταν παραδοθούν εγκαίρως, ήταν ζεστό και φρέσκο, αλλά πολύ ακριβό. $38 δολάρια για 2 medium πίτσες είναι λίγο τσουχτερές.\nΠολύ καλή σχέση ποιότητας-τιμής με 2-σε-1 Τρίτη\nΦιλική εξυπηρέτηση και νόστιμη πίτσα. Το μενού χωρίς γλουτένη κρούστα ήταν λεπτό και εξαιρετικά καθαρά ως GF κόρα είναι πάντα. Ο σερβιτόρος μας διαβεβαίωσε ότι η μετάβαση σε μια καλύτερη κρούστα πολύ σύντομα. Τούτου λεχθέντος, η αδελφή μου ήταν ικανοποιημένη με τη φίλη μου άρεσε...πολύ η πίτσα και τακτική πίτσα. YUM!Περισσότερα\nΙδανικό για οικογένειες και μπύρα και πίτσα\nΕμπρόσθιο μέρος με τα παιδιά και τις οικογένειες, ιδιαίτερα την Πέμπτη βράδυ όταν έχουν $1. Τα σχέδια και ?1. Πίτσα φέτες. Υπηρεσία είναι και το φαγητό είναι πολύ καλό. Δοκιμάστε το meatball sub για μεσημεριανό γεύμα. Δεν θα χρειαστείτε δείπνο\nΑυτό το μέρος είναι ιδανικό για συνάντηση με φίλους για ένα κρύο και ένα κομμάτι πίτσα. Οι τομές είναι μεγάλα και δεν είναι ιδιαίτερα περιοριστικό για το βούτυρο. Την Πέμπτη το βράδυ είναι $1.00 $1.00 μπύρα και πίτσα φέτα νύχτα. Την Πέμπτη είναι μια καλή...βραδιά για να πάτε εκεί ... : -)Περισσότερα\nΥπέροχες σαλάτες και σάντουιτς! Bruce κάνει εξαιρετική πίτσα και είναι πολύ φιλικό προς οικογένειες! Μεγάλη στήριξη για την κοινότητα!\nΜόλις εγκατέλειψε Bruccis πίτσα που χρησιμοποιείται για να γίνει ένα από τα αγαπημένα αλλά εμείς δεν πρόκειται να ξαναπάμε σύντομα. Παρήγγειλα το Ponte Vedra μενού ήταν παραμαγειρεμένη σχεδόν κάηκε. Το τυρί που καλύπτει κατά κάποιον τρόπο έχασαν πολλά από την πίτσα και ένα κομμάτι είχε...κανένα. Μας έδειξε το διακομιστή αλλά δεν την ένοιαζε. Η γυναίκα μου δεν μπορούσε να περιμένει να φύγουμε. Οι σαλάτες ήταν πολύ καλό γιαυτό έβαλα το μέσο όρο. Μου άρεσε η γκαρνταρόμπα.Περισσότερα\nΕίχαμε τη Λευκή πίτσα και την ιταλική πίτσα (υπο green Peppers με ελιές), δύο πίτσες ήταν πολύ καλό. Δεν είμαι συνήθως μια κρούστα Lover αλλά πραγματικά μου άρεσε τη ζύμη.\nΚαλή οικογενειακή Πιτσαρία\nΈχουμε έρθει σε αυτό το μέρος πίτσα πολλές φορές ως οικογένεια. Την Πέμπτη, μπορείτε να λάβετε $1 φέτες πίτσα (βούτυρο είναι επιπλέον) και $1 βαρελίσιες μπύρες (μικρό πλαστικό). Κατά τη διάρκεια του σχολικού έτους, πολλές τοπικές οικογένειες έρχονται εδώ για την Πέμπτη αφού μπορείτε να...περάστε μια μεγάλη ομάδα αρκετά καλή πίτσα. Η κόρα αυτής της πίτσας είναι λεπτότερο από ό,τι έχω δει αλλού σε αυτόν τον τομέα. Επίσης, δεν είναι φορτωμένο με μια παρτίδα τυριού. Η πίτσα σάλτσα είναι καλό. Μου αρέσει ιδιαίτερα η πίτσα με λουκάνικο (μικρές μπάλες νόστιμα αλλαντικά). Καθώς τα πόδια σας, μπορείτε να δείτε τις πίτσες που γίνονται. Αυτό είναι ένα καλό τοπικό σημείο για να πάρετε μια καλή πίτσα.Περισσότερα\nΜετά από μια κουραστική πτήση καθυστέρησε να JAX, αυτή η πίτσα ήταν ακριβώς αυτό που χρειαζόμουν! Ο φίλος μου και εγώ παρήγγειλα ένα pepperoni πίτσα να πάτε και ήταν ζεστό και έτοιμο μόλις φτάσαμε. Τέλεια μαγειρεμένο, νόστιμη κρούστα, καλής ποιότητας τυρί και pepperoni (είμαι ιδιότροπη...μου πίτσα τυρί και βούτυρο). Σίγουρα θα το συνιστούσα σε φίλους και πάλι! Σας ευχαριστώ για μια μεγάλη φέτα NY στη Φλόριντα!Περισσότερα\nΔεν είναι ένα ιδιαίτερο μέρος.\nΠεράσαμε τρεις ή τέσσερις φορές τον τελευταίο καιρό. Η εξυπηρέτηση είναι επίσης καλό και πίτσα. Αυτό είναι. Δεν υπάρχει τίποτα άλλο. Στο σημείο αυτό δεν θα σταματήσει να prefere στο Al's για ένα ευρύτερο μενού από ό,τι σε αυτό το μέρος της πόλης.\nΛάβετε γρήγορα απαντήσεις από το προσωπικό του Brucci's Pizza και από προηγούμενους επισκέπτες.\nΔιεύθυνση: 880 Highway A1A, Suite #8, Παραλία Ponte Vedra, FL 32082\nΑριθμός τηλεφώνου: +1 904-280-7677


Ποσοστό Απόδρασης: 66,7%\nΚαλύτερα από: 52,08%\nΑρχαίο αιγυπτιακό σύμβολο.\nΠηγή δύναμης που όποιος το έχει στην κατοχή του φημολογείται πως έχει το κλειδί της ζωής.\nΈνας καθηγητής ο οποίος χρειάζεται βοήθεια για να το βρει.\n"Οι κουμπάροι" δεν μπορούν να αντισταθούν και έτσι κανονίζουν μια συνάντηση με τον καθηγητή Johnson...\nΤο "AΝΚ" είναι ακόμη ένα δωμάτιο το οποίο έχει ως θέμα την Αρχαία Αίγυπτο και τον πολιτισμό της οπότε για να ξεχωρίσει οφείλει να έχει κάτι παραπάνω από όσα έχουμε δει. Και αυτό το καταφέρνει με την ιδιαίτερη ατμόσφαιρα την οποία έχει και με τους γρίφους του οι οποίοι είναι πραγματικά όλοι in concept και με μια κλιμάκωση άρτια αφού το ένα σε οδηγεί στο άλλο και οι χώροι σε ταξιδεύουν δίνοντας σου την αίσθηση πως όντως βρίσκεσαι σε κάποιο αρχαίο αιγυπτιακό ναο.Ειναι άκρως ικανοποιητικη η δουλειά που έχει γίνει στους χώρους με τοιχογραφίες,μηχανισμούς και περάσματα που δεν φαίνεται τίποτα παράταιρο εκεί μέσα.\nΤο επίπεδο των γρίφων είναι μέτριο προς ίσως δύσκολο για κάποιες ομάδες καθώς δεν θα συναντήσετε[spoil]. Εχουμε [spoil] Ενας συγκεκριμένος γρίφος μας ζορισε ως που να βρούμε την λογική του αλλά πέρα από αυτό όλα κύλησαν με σωστούς ρυθμούς και με την λογική που χρειαζεται το δωμάτιο.Οι παρεμβάσεις του Gamemaster ολοσωστες σε σημεία που χρειάστηκαν για καθοδήγηση επειδή ίσως αυτό να είναι το μοναδικό σημείο που να θέλει μια βελτίωση. Δηλαδή χωρίς μια κατεύθυνση συνήθως δεν μπορεί να γνωρίζει η ομάδα που θα εστιάσει. Αλλά ο τρόπος από την άλλη που σου δίνεται η βοήθεια/κατεύθυνση συμβάλλει στο gameplay οπότε αυτό ίσως σε κάποιους να μην τους φανεί απαραίτητα κάπως αρνητικό.\nΩραία εταιρία ,ευγενικό προσωπικό και περιμένουμε ότι καινούριο μπορεί να φέρουν στο μέλλον.\nΤο "ΑΝΚ" είναι ένα γριφοδωματιο το οποίο προσφέρει ατμόσφαιρα ,μηχανισμούς, in concept γρίφους και ένα gameplay άψογο. Σίγουρα όποιος το επισκεφτεί θα περάσει πολύ ωραία και ίσως σταθεί τυχερός να βρει κι αυτός "το κλειδί της ζωής"...\nΝίκος Κατηφες, 109 Βαθμολογίες, Απέδρασαν, Οκτ 2020\nEfaki Blm, 7 Βαθμολογίες, Απέδρασαν, Οκτ 2020


HomeFitness— Δες στο fitness—— Άσκηση—— Κάψε λίπος—— Χτίσε μυς—— Super set—— Cross training—— Για αρχάριους—— Υγεία & άσκηση— Προγράμματα γυμναστικής—— Προγράμματα γυμναστικής—— Προγράμματα για κάψιμο λίπους—— Προγράμματα μυϊκής ανάπτυξης—— Κυκλικά προγράμματα—— Αερόβια γυμναστική— Sports—— Bicycle—— Running— Γενικά—— Συνεντεύξεις—— NewsNutrition— Διατροφή— Τροφές για μυϊκή ανάπτυξη— Τροφές για κάψιμο λίπους— Υπερτροφές— Δίαιτες— ΣυνταγέςHealth— Υγεία— Έρευνες— Τραυματισμοί & άσκηση— Στρες— Γερή καρδιά— Ζήσε περισσότερο— Υγιείς αρθρώσεις— ΨυχολογίαBodybuilding— Προπόνηση— Διατροφή— Υγεία— Συμπληρώματα— Νέα— Συνεντεύξεις— MotivationLifestyle— Gossip— Best life— Beauty— Αθλητές & διάσημοι— Style— Funny— Summer funSex— Man— Woman— Έρευνες— Διατροφή και sex— Υγεία— ΣχέσειςGallery\tΑρχική Fitness Δες στο fitness Χτίσε μυς Δυσκολεύεσαι να δεις αποτελέσματα στο γυμναστήριο;7 κανόνες για να βγεις κερδισμένος από την προπόνηση\nΔυσκολεύεσαι να δεις αποτελέσματα στο γυμναστήριο; Βρίσκεις τον εαυτό σου αδύναμο να προσαρμοστεί σε διατροφικά προγράμματα; Αν θέλεις να χτίσεις ένα δυνατό και καλοσχηματισμένο κορμί θα πρέπει να πειθαρχήσεις στους πιο κάτω κανόνες. 1. Η υπερηφάνεια σου\nΗ υπερηφάνεια είναι ο μεγαλύτερος σου εχθρός στο γυμναστήριο. Πριν επισκεφτείς το γυμναστήριο βεβαιώσου ότι η υπερηφάνεια σου έμεινε σπίτι και ότι πηγαίνεις να γυμναστείς έξυπνα, με σύνεση και με ασφάλεια. Η υπερηφάνεια σου θα είναι η αιτία να σηκώσεις περισσότερο βάρος το οποίο συνήθως θα είναι εκτός των δυνατοτήτων σου με αποτέλεσμα να χάσεις τη σωστή κίνηση της άσκησης και τις περισσότερες φορές προκαλώντας τραυματισμό. Επίσης η υπερηφάνεια σου σε αναγκάζει να ανυψώσεις περισσότερο βάρος για να εντυπωσιάσεις τους γύρω σου και όχι τον εαυτό σου, με αποτέλεσμα να μην εκτελούνται σωστά οι κινήσεις της άσκησης, εμποδίζοντας την διαμόρφωση του μυός. Τα καλύτερα αποτελέσματα δύναμης και αύξησης της μυϊκής μάζας έρχονται με την σωστή τεχνική και διατηρώντας το μυ σε μια κατάσταση κόπωσης.\nΑρκετά άτομα αποτυγχάνουν στην προσπάθεια τους να βελτιώσουν το σώμα τους επειδή δεν δουλεύουν προς κάποιο στόχο. Για παράδειγμα, οδηγώντας στο δρόμο συχνά καταλήγουμε σε κάποιο τελικό προορισμό ή στόχο. Όμως, αρκετοί ξεχνούν να θέσουν στόχο όταν βρίσκονται στο γυμναστήριο. Για να ξέρεις που πας πρέπει πρώτα να ξέρεις που βρίσκεσαι. Αρκετοί με προσεγγίζουν να τους συμβουλέψω σχετικά με τη σωματική τους φυσική κατάσταση και συχνά τους ρωτάω ποίοι είναι οι στόχοι τους. Ο στόχος σας θα πρέπει να είναι καθαρός έτσι ώστε να βλέπετε σταδιακά την πρόοδο σας. Για παράδειγμα αν ο τελικός σας στόχος είναι σε 2 μήνες ένας μαραθώνιος αγώνας, μια φωτογράφηση ή ένας διαγωνισμός fitness τότε κάθε μέρα είναι μια ευκαιρία να κάνεις το στόχο σου πραγματικότητα. Σημαντικό είναι να κρατάς σημειωματάριο των επιδόσεων σου στο γυμναστήριο, της καθημερινής διατροφής και αν έχει παρουσιαστεί κάποια δυσκολία στη χώνεψη. Χωρίς στόχους στη ζωή σου, το μυαλό σου φθείρεται, χάνεται και οι προσπάθειες σου στο γυμναστήριο μπορούν εύκολα να καταστραφούν. Κάθε μέρα είναι σημαντική έτσι μην αφήσεις τίποτα και κανένα να σε αποτρέψει από το να πετύχεις το στόχο σου.\nΠροσωπικά ανασχεδιάζω το πρόγραμμα γυμναστικής μου κάθε βδομάδα ώστε το κορμί μου να μην συνηθίσει στην ίδια ρουτίνα γυμναστικής. Είναι σημαντικό να σοκάρεις το σώμα σου συχνά διαμορφώνοντας το πρόγραμμα προπόνησης σου. Το σώμα διαμορφώνεται και γίνεται πιο δυνατό όταν εξαναγκάζεται σε νέες συνθήκες προπόνησης. Διαμόρφωσε το πρόγραμμα προπόνησης σου είτε με ελεύθερα βάρη είτε με μπάρες ακόμη και με ασκήσεις που βασίζονται μόνο στο σωματικό σου βάρος. Ακόμη, για παράδειγμα, μπορείς να δουλέψεις την ίδια μυϊκή ομάδα το πρωί με βαρετό φορτίο και το βράδυ να εκτελέσεις τις ίδιες ασκήσεις αλλά με ελαφρύτερο βάρος, ή να κάνεις κάποιο είδος αερόβιας γυμναστικής. Κάθε άνθρωπος είναι διαφορετικός, έτσι τα προγράμματα προπόνησης δεν λειτουργούν με τον ίδιο τρόπο για όλους. Κάποιοι χρειάζονται περισσότερη γυμναστική, κάποιοι όχι. Έτσι λοιπόν βρες πια ρουτίνα προπόνησης προσαρμόζει στο δικό σου σώμα.\nΣχετικά με τις μέρες άδειας μου από το γυμναστήριο, δεν συνηθίζω να απουσιάζω κάθε βδομάδα αλλά όταν το χρειάζεται ο οργανισμός μου. Θα σύστηνα να έχεις μια ιδιαίτερη σχέση με το σώμα σου και το μυαλό σου, έτσι ώστε να είσαι σε θέση να νιώσεις και να αποφασίσεις εσύ πότε χρειάζεται να ξεκουραστείς. 4. Να είσαι ψυχολογικά προετοιμασμένος\nΟ μόνος τρόπος να βελτιώσεις τη δύναμη σου είναι να προσπαθείς καθημερινά να συντρίψεις την προηγούμενη σου επίδοση. Για παράδειγμα, αν μπορείς να εκτελέσεις πιέσεις στήθους για 8 επαναλήψεις, αφού μπορείς να κάνεις ακόμη 2 ή 4, τότε εκείνες οι 2 ή 4 τελευταίες επαναλήψεις είναι οι πιο σημαντικές όπου πρόκειται να διεγείρεις την διαμόρφωση των μυών. Ίσως να ήρθε η στιγμή να προσθέσεις περισσότερα κιλά στην προπόνηση σου. Επίσης το βάρος που μπορείς να σηκώσεις βρίσκεται στο μυαλό σου και μόνο εσύ μπορείς να το ελέγξεις. Το μυαλό και το σώμα πρέπει να ενωθούν για ένα άψογο αποτέλεσμα. Δεν μπορείς να πετύχεις χωρίς να συγκεντρωθείς απόλυτα στον στόχο σου. Με τον όρο «δώστα όλα», εννοώ δώστα όλα στο γυμναστήριο, χωρίς παραλείψεις, χωρίς δικαιολογίες όπως «δεν είναι η μέρα μου, είμαι κουρασμένος» και διάφορα άλλα. Σου αρέσει να ξοδεύεις λεφτά χωρίς να κερδίζεις κάτι; Πραγματοποιώντας μια επιτυχημένη προπόνηση, φεύγοντας από το γυμναστήριο με ένα χαμόγελο, μια ευχαρίστηση ότι έκανες το πάν για ένα καλύτερο σου εαυτό, ένα ακόμη ένα βήμα προς την επίτευξη του στόχου σου.\nΗ συμβουλή μου αν ακολουθείς συγκεκριμένο πρόγραμμα για οικοδόμηση μυϊκής μάζας, μπορείς να συνεχίσεις να κάνεις αεροβική άσκηση αλλά σε υψηλή ένταση και να σιγουρευτείς ότι η ποσότητα πρωτεΐνης που καταναλώνεις ημερησίως είναι υψηλή. Προσωπικά μου αρέσει υψηλής έντασης αερόβια άσκηση, πέντε φορές τη βδομάδα και είναι θα την συνιστούσα σε όσους ενδιαφέρονται να χάσουν λίπος και να τονώσουν το σώμα τους. 7. Να είσαι ρεαλιστής και να έχεις αυτοπειθαρχία\nΑν κάποιος σου έχει πει ότι η σκληρή δουλειά δεν φέρνει αποτελέσματα, κάνει λάθος. Όποιος ξεκίνησε κάτι χωρίς να καταφέρει να φτάσει το στόχο του, θα σου πει ότι ούτε και εσύ μπορείς να το κάνεις. Από προσωπική μου εμπειρία θα ακούσεις αρκετά όχι, από διάφορους που θα προσπαθήσουν να σε αποτρέψουν από το να πετύχεις το στόχο σου αλλά ένα είναι σίγουρο, η επιτυχία σου είναι κοντά, απλά εμπιστέψου τον εαυτό σου. Στην πραγματικότητα τίποτα δεν κερδίζετε εύκολα χωρίς σκληρή δουλειά. Πρέπει να πάρεις τον έλεγχο της διαδικασίας και να μην εύχεσαι για θαύματα. Ορέστης Παπαπέτρου\nΑΠΟΤΕΛΕΣΜΑ γυμναστήριο μυϊκή ανάπτυξη Κανόνες προπονηση Σχετικά Άρθρα\n« 3 αληθινά αποτελεσματικοί τρόποι και 30 ασκήσεις για κοιλιακούς φέτες !!!\nΚατακόρυφα push-ups κι όποιος αντέξει....!!!!! »


Συνελήφθη και κρατείται πριν δικαστεί ο Γκμπαγκμπό | Κόσμος - Ειδήσεις NewsIt.gr\nΣυνελήφθη και κρατείται πριν δικαστεί ο Γκμπαγκμπό ΦΩΤΟ REUTERS\nΠρώτη δημοσίευση: 11.04.2011 | 16:32 Ο πρώην πρόεδρος της Ακτής Ελεφαντοστού Λοράν Γκμπαγκμπό, η σύζυγός του Σιμόν και ο γιος τους, Μισέλ, συνελήφθησαν και κρατούνται. Η αιματοχυσία και ο εμφύλιος στην Ακτή Ελεφαντοστού έφεραν τη δοκιμαζόμενη χώρα στο επίκεντρο του διεθνούς ενδιαφέροντος την τελευταία εβδομάδα. Το αν η σύλληψη του απερχόμενου προέδρου, Λοράν Γκμπαγκμπό από τους άνδρες των ειδικών δυνάμεων της Γαλλίας και η «παράδοσή» του στις δυνάμεις που πρόσκεινται στον αναγνωρισμένο ως πρόεδρο από την διεθνή κοινότητα Αλασάν Ουαταρά θα δώσει τέλος στην εθνοτική διαμάχη, θα φανεί άμεσα. Ύστερα από μέρες πολιορκίας, ο απερχόμενος πρόεδρος της χώρας συνελήφθη από μαχητές πιστούς στον –αναγνωρισμένο από τη διεθνή κοινότητα πρόεδρο- Αλασάν Ουαταρά και κρατείται στο ξενοδοχείο Γκολφ, όπου στεγάζεται το γενικό επιτελείο του αναγνωρισμένου προέδρου.\nΟ πρεσβευτής της Ακτής Ελεφαντοστού στον ΟΗΕ τόνισε ότι ο Γκμπαγκμπό είναι καλά στην υγεία του και πρόκειται να δικαστεί. Νωρίτερα, αυτόπτες μάρτυρες ανέφεραν ότι περίπου 30 τεθωρακισμένα οχήματα προωθήθηκαν προς την κατοικία του Γκμπαγκμπό στο Αμπιτζάν και ο Αλέν υποστήριξε ότι εισέβαλαν στο κτίριο. Μετά τη σύλληψη ο πρόεδρος της Γαλλίας, Νικολά Σαρκοζί, συνομίλησε τηλεφωνικά με τον Αλασάν Ουαταρά, αλλά η γαλλική προεδρία δε διευκρίνισε το θέμα συζήτησης των δύο ηγετών.\n«Ισχυρό μήνυμα σε όλους τους δικτάτορες του κόσμου» αποτελεί η σύλληψη του Λοράν Γκμπαγκμπό σύμφωνα με την υπουργό Εξωτερικών των ΗΠΑ, Χίλαρι Κλίντον. Στο μεταξύ, οι εξελίξεις στην Ακτή Ελεφαντοστού έφεραν την έκτακτη και κατεπείγουσα συνεδρίαση του Συμβουλίου Ασφαλείας του ΟΗΕ. Ο Γκμπαγκμπό αντιμετωπίζει κατηγορίες για εγκλήματα κατά της ανθρωπότητας καθώς εκατοντάδες πολίτες της Ακτής Ελεφαντοστού σκοτώθηκαν τους τελευταίους μήνες στις μάχες μεταξύ των υποστηρικτών του και των δυνάμεων του Ουαταρά.\nΟ Λοράν Γκμπαγκμπό έχασε τις εκλογές του Νοεμβρίου αλλά δε δεχόταν να παραδώσει την εξουσία στον Αλασάν Ουαταρά, τον οποίο έχει αναγνωρίσει τη διεθνής κοινότητα ως νέο πρόεδρο της Ακτής Ελεφαντοστού. Κάπως έτσι εντάθηκε η εμφύλια διαμάχη, που μέχρι στιγμής έχει κοστίσει τη ζωή σε εκατοντάδες πολίτες. Μετά από μια επιχείρηση-αστραπή, οι δυνάμεις του Ουαταρά μπήκαν στο Αμπιτζάν την 1η Απριλίου και συγκρούστηκαν με τους στρατιώτες που παρέμεναν πιστοί στον απερχόμενο πρόεδρο. Η Onuci και η γαλλική δύναμη Licorne έπληξαν στη συνέχεια τα στρατόπεδα και τα βαρέα όπλα που βρίσκονταν στην κατοικία του Γκμπαγκμπό και στο προεδρικό μέγαρο του Αμπιτζάν.


Χιώτικη Σφίγγα: Εξεστομίσθη η "επιλεκτική χρεοκοπία"- Βενιζέλος: Μην σας φοβίζει!\nΕξεστομίσθη η "επιλεκτική χρεοκοπία"- Βενιζέλος: Μην σας φοβίζει!\nΗ φράση «επιλεκτική χρεοκοπία» τρομάζει χωρίς λόγο. Δεν είναι πραγματική χρεοκοπία, δεν είναι πραγματικό οικονομικό γεγονός. Είναι αξιολόγηση των τριών οίκων αξιολόγησης στα ομόλογα, δήλωσε ο υπουργός Οικονομικών Ευάγγελος Βενιζέλος, σε συνέντευξη Τύπου μετά τις συνεδριάσεις του Eurogroup και του Ecofin όπου συζητήθηκε το νέο πακέτο βοήθειας προς τη χώρα μας. Ειναι η πρώτη φορά που κορυφαίος κυβερνητικός αξιωματούχος αναφέρει την λέξη "χρεοκοπία", έστω και επιλεκτική.\nΟ κ. Βενιζέλος υπογράμμισε ότι εάν είμαστε ψύχραιμοι, συνετοί και έχουμε σχέδιο να εφαρμόσουμε, μπορούμε να αξιοποιήσουμε τα πάντα προς όφελός μας και πρόσθεσε ότι όλα γίνονται για να δοθεί μια λύση και διέξοδος.. Και συνέχισε:\nΑναρτήθηκε από Χιώτικη Σφίγγα στις 11:24 π.μ.


«Έφυγε» ένα πολύ ξεχωριστό και αγαπητό παιδί, ο Ιάκωβος (Μάκης) Μυλωνάς | AegeaNews\nΑρχική Πρωτοσέλιδο «Έφυγε» ένα πολύ ξεχωριστό και αγαπητό παιδί, ο Ιάκωβος (Μάκης) Μυλωνάς\nΑπέραντη θλίψη σκόρπισε στην τοπική κοινωνία η είδηση του θανάτου ενός πολύ ξεχωριστού και αγαπητού παιδιού, του Ιάκωβου (Μάκη) Μυλωνά, σε ηλικία 47ετών.\nΈνας αγωνιστής της ζωής που υπέμεινε με μεγαλοψυχία και καρτερία όλα αυτά τα χρόνια, την χρόνια ασθένεια που τον ταλαιπώρησε πολύ.\nΠάντα με χαμόγελο με ευγένεια (ψυχής), πραότητα, καλοσύνη και αγάπη για όλο τον κόσμο.\nΔιατηρούσε για χρόνια κατάστημα με dvd στον κεντρικό δρόμο στο Ζηπάρι.\nΆριστος οικογενειάρχης, σύζυγος και πατέρας δύο εξαιρετικών κοριτσιών.\nΌσοι είχαμε την τύχη να τον γνωρίζουμε ξέρουμε ότι ήταν από τους σπάνιους ανθρώπους που μπορεί να συναντήσει κανείς στη γη.\nΑγαπητέ φίλε Μάκη, πραγματικά είμαστε πολύ τυχεροί που σε γνωρίσαμε και που μας τίμησες με την φιλία σου, θα ζεις για πάντα στις καρδιές μας.\nΚαλό ταξίδι και καλό Παράδεισο! Δικαιωματικά και αντικειμενικά τον αξίζεις!\nΤο «τελευταίο αντίο» θα είναι αύριο Δευτέρα 18/01/2021 και ώρα 12μμ στο κοιμητήριο του Οσίου Χριστοδούλου, στο Ζηπάρι\nΤα ειλικρινή μας συλλυπητήρια στην μητέρα, την σύζυγο, τα παιδιά και όλους τους συγγενείς.\nΠυλιώτης Παναγιώτης 17 Ιαν 2021 at 14:02:17\nΑΣΦΕΝΔΙΟΥ 17 Ιαν 2021 at 14:34:49\nΚαλό παράδεισο Μάκη. Έφυγε το καλύτερο παιδί δυστυχώς.Πηγες κοντά στον αγαπημένο σου πατέρα και αδερφό που και εκείνοι έφυγαν σε πολύ μικρή ηλικία. Από εκεί ψηλά να προσέχεις τα κοριτσάκια σου που λατρευες.Ο Θεός να δίνει κουράγιο στην μανούλα σου που πήρε τόσες πίκρες. Θερμά συλλυπητήρια σε όλη την οικογένεια και σε όλους τους συγγενείς. 😭😭😭😭😭\nΑθανασία 17 Ιαν 2021 at 14:44:50\nΚαλό παράδεισο η ψυχούλα του…….\nΘερμά συλλυπητήρια στην οικογένεια του…….\nΑνώνυμος 17 Ιαν 2021 at 14:51:22\nΑνώνυμος 17 Ιαν 2021 at 18:33:30\n1990 17 Ιαν 2021 at 19:02:01\nΚαλό παράδεισο Μάκη από όλους εμάς τους πιτσιρικάδες που μεγαλώσαμε μέσα στο μαγαζί σου, και δεν έχουμε ξεχάσει την καλοσύνη και την ευγένεια σου. Καλό Ταξίδι.\nΒασιλης 17 Ιαν 2021 at 19:13:57\nΜάκη καλή ξεκούραση.παντα ήσουν ένα χαμογελαστό και πολύ εξυπηρετικό πάιδι!!!σε θυμαμαια απ’ το μαγαζί που είχες και ήσουν πάντα χαμογελαστος\nΑΜΠΑΒΡΗΣ 17 Ιαν 2021 at 20:05:03\nΘ.Π 17 Ιαν 2021 at 20:17:37\nΚαλό παράδεισο φίλε Μάκη!Τα συλλυπητήρια μού στους συγγενείς!\nΜιχάλης Χ. 17 Ιαν 2021 at 20:31:19\nΔεν πίστευα στα αυτιά μου..\nΤον γνώρισα τότε με τα βίντεο παιχνίδια το μικρό μαγαζάκι τότε την 10 ετια του 2000..\nΚρίμα….ήταν ένα πολύ καλό παιδί…\nVanmark 17 Ιαν 2021 at 20:57:09\nΚαλό παράδεισο, η ευγενική ψυχούλα σου και η καλοσύνη σου είναι στο μυαλό μας. Θερμά συλλυπητήρια στην μανούλα που σε έφερε κοντά μας και είχαμε την τιμή να σε γνωρίσουμε.\nΖΗΠΑΡΙ 17 Ιαν 2021 at 21:41:22\nΜΑΚΗ ΜΟΥ ΕΦΥΓΕΣ ΠΑΡΑ ΠΟΛΥ ΝΩΡΙΣ Κ ΔΕΝ ΜΠΟΡΕΣΕΣ ΝΑ ΚΑΜΑΡΩΣΕΙΣ ΤΙΣ ΚΟΡΟΥΛΕΣ ΣΟΥ ΠΟΥ ΕΙΝΑΙ ΕΞΑΙΡΕΤΙΚΑ ΠΑΙΔΙΑ.ΗΣΟΥΝ ΠΡΑΓΜΑΤΙΚΟΣ ΑΓΓΕΛΟΣ ΣΤΗΝ ΓΗ ,ΕΝΑ ΠΑΙΔΙ ΚΟΣΜΗΜΑ ΠΟΥ ΟΛΟΙ ΜΑΣ ΑΓΑΠΗΣΑΜΕ.ΕΙΣΑΙ ΣΤΗΝ ΑΓΚΑΛΙΑ ΤΟΥ ΧΡΙΣΤΟΥ Κ ΤΗΣ ΠΑΝΑΓΙΑΣ ΤΩΡΑ.ΣΕΥΧΑΡΙΣΤΟΥΜΕ ΓΙΑ ΤΟΝ ΥΠΕΡΟΧΟ ΧΑΡΑΚΤΗΡΑ ΣΟΥ.ΕΧΩ ΦΥΛΑΞΕΙ ΓΙΑ ΠΑΝΤΑ ΤΑ CD ΠΟΥ ΜΑΣ ΕΓΡΑΦΕΣ.ΚΑΛΟ ΠΑΡΑΔΕΙΣΟ ΦΙΛΑΡΑΚΙ ΜΑΣ ΚΑΛΟ,ΘΑ ΣΕ ΘΥΜΟΜΑΣΤΕ ΠΑΝΤΑ ΜΕ ΑΓΑΠΗ.\nκλεο 18 Ιαν 2021 at 9:43:54\nσυλλυπητηρια στην οικογενεια..\nΑνώνυμος 18 Ιαν 2021 at 10:23:50\nΚρίμα στο παληκαρι και σε αυτού που μένουν πίσω , τα θερμά μου σηλυπητυρια\nΑαααα 18 Ιαν 2021 at 12:00:38\nΚαλο παραδεισο Μακη\nΣυμαθητης ζηπαρι 18 Ιαν 2021 at 14:19:04\nΜακη μπορει να μην ημασταν ποτε φιλοι,ωστοσο πηγαιναμε απο παλια μαζι στην αρχη του Γυμνασιου,συμμαθητες μαζι και ο Γιωργος,βιωσα με πονο την απωλεια και των δυο.Καλο Παραδεισο,και θερμα συληπητηρια στους οικειους σου…\nΚΟΡΝΗΛΙΑ 18 Ιαν 2021 at 20:28:43\nΚαλό ταξίδι η φίλη σου η ΛΊΑ\n2η ΥΠΕ: Εντοπίστηκε μεγάλης αξίας κληροδότημα στο Νοσοκομείο Κω, στο κέντρο...


Λουτσιάνο: «Η μέρα ανήκει στον Πλατανιά» | Onsports.gr\nhome ΠοδόσφαιροFootball LeagueΛουτσιάνο: «Η μέρα ανήκει στον Πλατανιά» Κοινοποιήστε\nΛουτσιάνο: «Η μέρα ανήκει στον Πλατανιά»\tΣυντάκτης: Οnsports Team\nΔημοσίευση: Τετάρτη, 27 Ιουνίου 2012 22.24\nΟ Λουτσιάνο ντε Σόουζα αρνήθηκε να σχολιάσει τον αγώνα Πλατανιάς - Καλλονή.\tΟ συνεργάτης του προπονητή της Καλλονής, ανέφερε μετά το τέλος του αγώνα: «Μην με ρωτήσετε για το παιχνίδι σήμερα η μέρα ανήκει στον Πλατανιά και στους παίκτες. Συγχαρητήρια για τον Πλατανιά που και με αυτόν τον προπονητή αλλά και με τον προηγούμενο η ομάδα πέτυχε κάτι πολύ σημαντικό. Πέτυχαν κάτι πολύ καλό και σήμερα είναι η μέρα τους». Κατηγορία: Football League